qundao/data-zh-poetry huggingface dataset:
读开少御史谏章漫书
作者：钱澄之
朝代：明

吾家有仲文，风流擅文赋。横被党人名，钩校同我锢。吴江举义师，竟被楼船误。脱身西入关，上书蒙奇遇。片言赐豸冠，宰相苦见妒。吾兄勇报恩，有怀无不吐。会稽初入国，冀马方东渡。恤邻宜见哀，况乃唇齿傅！如何元子诞，封爵遍𩎠䪒。称觞拜新恩，举朝懵不寤？一疏破迷群，遂使主人惧。谏章满皂囊，兹当推独步。
读开少御史谏草漫书
作者：钱澄之
朝代：明
体裁：古风

吾家有仲文，风流擅文赋。横被党人名，钩校同我锢。吴江举义师，竟被楼船误。脱身西入关，上书蒙奇遇。片言赐豸冠，宰相苦见妒。吾兄勇报恩，有怀无不吐。会稽初失国，冀马方东渡。恤邻宜见哀，况乃唇齿傅。如何元子诞，封爵遍�䪒。称觞拜新恩，举朝懵不寤。一疏破群迷，遂使人主惧。谏章满皂囊，兹当推独步。
读开少御史谏草漫书
作者：钱澄之
朝代：明
体裁：古风

吾家有仲文，风流擅文赋。横被党人名，钩校同我锢。吴江举义师，竟被楼船误。脱身西入关，上书蒙奇遇。片言赐豸冠，宰相苦见妒。吾兄勇报恩，有怀无不吐。会稽初失国，冀马方东渡。恤邻宜见哀，况乃唇齿傅。如何元子诞，封爵遍𩎠䪒。称觞拜新恩，举朝懵不寤。一疏破群迷，遂使人主惧。谏章满皂囊，兹当推独步。
读惕庵再晬诗
作者：钱澄之
朝代：明
体裁：七言律诗

国门生入万人看，梦里还疑此会难。解释未关唇舌力，放归岂是网罗宽。赢来岁月新推算，列出图书再晬盘。一日抵他千日过，及时老友共追欢。
读曲歌·其一
作者：钱澄之
朝代：明
体裁：古风

吴中出细布，匹短幅大阔。不中裁侬衫，缝衣与郎著。
读曲歌·其三
作者：钱澄之
朝代：明
体裁：古风

郎好白昼眠，上床推不醒。旁人错相疑，只怪就侬寝。
读曲歌·其二
作者：钱澄之
朝代：明
体裁：古风

遍调耶娘传，小曲侬能度。郎勿按拍板，几番教侬误。
读曲歌·其五
作者：钱澄之
朝代：明
体裁：古风

郎性不饮酒，雅好捉鼻吟。莲子种成藕，丝丝有苦心。
读曲歌·其六
作者：钱澄之
朝代：明
体裁：古风

黄檗当门生，为郎作篱落。终日弹七丝，听取苦中乐。
读曲歌·其四
作者：钱澄之
朝代：明
体裁：古风

郎喜出门去，望郎畏人知。暗中布方局，郎自不解期。
读石斋先生疏有作
作者：钱澄之
朝代：明
体裁：五言律诗

诏狱艰贞久，先生道益尊。严刑当事意，贷死圣君恩。名士甘从逮，贤人半在门。是非身后定，赢得谏章存。
读黄海岸先生「明夷集」
作者：钱澄之
朝代：明

庞公学道处，庐峰孤月时。赤脚发狂走，咄咄空中奇。微言成怪诞，流俗骇愚痴。妙谛岂足诠，大悟见临危。敌来倾国迎，高遁贤者为。不臣复不去，幽囚还赋诗。白刃岂不利，强项不可施！所由心坚刚，宁有鬼神持！我读「明夷集」，激楚凄肝脾。至人已形解，壮士空含悲！
读黄海岸先生明夷集
作者：钱澄之
朝代：明
体裁：古风

庞公学道处，庐峰孤月时。赤脚发狂走，咄咄空中奇。微言成怪诞，流俗骇愚痴。妙谛岂足诠，大悟见临危。敌来倾国迎，高遁贤者为。不臣复不去，幽囚还赋诗。白刃岂不利，强项不可施。所由心坚刚，宁有鬼神持。我读「明夷集」，激楚凄肝脾。至人已形解，壮士空含悲。
谏草楼
作者：钱澄之
朝代：明
体裁：七言律诗

先朝直节已千秋，二谏同时本不谋。拜杖祇知臣职尽，荷戈真赖圣恩优。生栖吴苑人谁问，死葬宣城事始休。疏草未焚中有泪，时闻夜雨泣楼头。
谒谢山阴师值五十初度窃睹御赐斐叠敬呈·其一
作者：钱澄之
朝代：明
体裁：七言律诗

书生新谒相公尊，再拜中堂故事存。自诧榜居苏轼列，岂期荐出少师门。老才入彀惊知遇，庆值悬弧睹圣恩。闭阁悄然无贺客，数株桃李照庭轩。
谒谢山阴师，值五十初度，窃睹御赐斐叠，敬呈二首
作者：钱澄之
朝代：明

书生新谒相公尊，再拜中堂故事存。自诧榜居苏轼列，岂期荐出少师门！老才入彀惊知遇，庆值悬弧睹圣恩。闭阁悄然无贺客，数株桃李照庭轩。吾师遇主早登庸，岳降佳辰帝眷浓。沧海波涛勤捧日，蛮天瘴疠久从龙。衮衣不受三孤命，铁券坚辞五等封。才及门墙随上寿，尚方珍赐庆遭逢。
谒谢山阴师，值五十初度，窃睹御赐斐叠，敬呈二首·其一
作者：钱澄之
朝代：明

书生新谒相公尊，再拜中堂故事存。自诧榜居苏轼列，岂期荐出少师门！老才入彀惊知遇，庆值悬弧睹圣恩。闭阁悄然无贺客，数株桃李照庭轩。
谒谢山阴师，值五十初度，窃睹御赐斐叠，敬呈二首·其二
作者：钱澄之
朝代：明
体裁：七言律诗

吾师遇主早登庸，岳降佳辰帝眷浓。沧海波涛勤捧日，蛮天瘴疠久从龙。衮衣不受三孤命，铁券坚辞五等封。才及门墙随上寿，尚方珍赐庆遭逢。
谢许介宇以舟见赠
作者：钱澄之
朝代：明
体裁：五言律诗

兵戈江路阻，十日此淹留。渔艇烦君觅，羊肠减客愁。帆开惊岸失，坐稳听江流。愧煞南雄守，逢迎少一舟。
贞靖祠前白松歌
作者：钱澄之
朝代：明
体裁：古风

先朝国变死者多，属笔常恐传闻讹。泾阳李子有至性，旅夜示我白松歌。白松对峙森如玉，贞靖祠前阴满屋。酒酣为诉贞靖贤，更出纪事移灯读。当时巨寇初陷秦，秦中生死无完人。先生绝粒志已决，四海尘昏早洁身。乡里士民重节义，请官建祠私议谥。孝子祠前手植松，廿年遂有千寻势。松不凋兮白不涅，亭亭枝干标高节。清风已信洒尘寰，皓皓更见凌霜雪。李生诗力老且坚，我欲和之气薾然。寻常题咏亦可已，此诗应藉此事传。先生象贤吾老友，把我诗篇常在手。通家曾未拜床前，吊忠反愧居人后。即今拜公还拜松，岁寒此外复谁同。可知西向题诗客，白首人间遁世翁。
贡川道中作·其一
作者：钱澄之
朝代：明
体裁：七言律诗

凄凉沙县半逃亡，且喜邻封亩未荒。牛放过溪休大树，鸡鸣有屋在幽篁。时平野火耕山砦，日落村烟闭堡墙。见说昔年曾叱驭，官桥驿路意难忘。
贡川道中作·其二
作者：钱澄之
朝代：明
体裁：七言律诗

溪回遥识贡川城，犹阻危滩半日程。牵缆人多泅水过，思家客自刺舟行。青山纵伐樵无禁，翠竹延烧火有声。日暮维舟岩际宿，一钩新月向窗横。
贡川闻王郡伯死为位哭之
作者：钱澄之
朝代：明
体裁：古风

大运岂遽非，哲人遂云徂。我见谋国臣，太息无良图。岂意匹马来，开门纵长驱。争降何纷然，常恐后至诛。贤哉二千石，从容捐厥躯。夫子庄而简，薄宦初剖符。不谓贞松姿，临难表所殊。独湔嵇绍血，莫污温序须。我生既已倖，我志宁可渝。乘舆咫尺间，岂复辞崎岖。回脰望延津，吁嗟烈丈夫。
贡川闻王郡伯死，为位哭之
作者：钱澄之
朝代：明

大运岂遽非，哲人遂云徂！我见谋国臣，太息无良图！岂意匹马来，开门纵长驱。争降何纷然，常恐后至诛！贤哉二千石，从容捐厥躯！夫子庄而简，薄官初剖符。不谓贞松姿，临难表所殊！独湔嵇绍血，莫污温序须。我生既已幸，我志宁可渝！乘舆咫尺间，岂复辞崎岖！回脰望延津，吁嗟烈丈夫！
贼去后过里门
作者：钱澄之
朝代：明
体裁：古风

明星耿河汉，北风吹征衣。流萤前后耀，导我叩柴扉。开门设双棺，云为兄嫂栖。弱女空房泣，孤儿见人痴。颓垣穴狐兔，废屋窜蛜蝛。山田久不耕，荆棘已成围。丘陇纵横陈，不辨逝者谁。念我平生亲，触物成伤悲。
赋得振衣瀑布青云湿·其一
作者：钱澄之
朝代：明
体裁：七言律诗

太华山头望不开，终年喷雪水喧豗。随风忽散千峰雨，动地疑殷万壑雷。自恃身轻空可蹈，却怜路滑险难回。旁人莫怪衣衫湿，才向青云顶上来。
赋得振衣瀑布青云湿·其三
作者：钱澄之
朝代：明
体裁：七言律诗

瀑水遥看尚可怜，况来亲到最高巅。须眉绿染深秋色，襟袖寒吹细雨天。永日明珠圆自泻，终年匹练白长悬。农人望雨情方切，散入沟塍与灌田。
赋得振衣瀑布青云湿·其二
作者：钱澄之
朝代：明
体裁：七言律诗

飏日摇空烟雾霏，芒鞋湿透未知归。半空松响涛声乱，一路苔侵暑气微。白昼悬来银汉倒，青天裂处玉龙飞。携来山口成霖雨，岂在峰头独振衣。
赋得振衣瀑布青云湿·其四
作者：钱澄之
朝代：明
体裁：七言律诗

漫诧苍龙岭上行，青珂坪险未全惊。云埋草屩常疑滑，雨溅荷衣不道晴。到顶早知严暑失，分流应使浊河清。也知白雪高难和，愿向琴中听一声。
赋得舞干化洽应制限东字
作者：钱澄之
朝代：明
体裁：七言律诗

圣代敷文四海通，天波无复限西东。星辰不动旌旗色，干羽全收战伐功。是处江山歌帝德，到今溪峒识华风。声名岂直南方渐，万国衣裳取次同。
赠丁掌垣
作者：钱澄之
朝代：明
体裁：七言律诗

忆昨联樯章水上，三年仙籞再经过。朝因卧病晨趋少，疏为忧时夜草多。补衮即看新领袖，插金还听旧鸣珂。青蒲第一边机急，莫向樽前纵啸歌。
赠丁掌垣
作者：钱澄之
朝代：明

忆昨联樯章水上，三年仙籞再经过。朝因卧病晨趋少，疏为忧时夜草多。补衮即看新领袖，摇金还听旧鸣呵！青蒲第一边机急，莫向樽前纵啸歌！
赠上海陈鲈江
作者：钱澄之
朝代：明
体裁：七言律诗

伊昔再为黄浦客，如今总作白头人。试询老友无多在，遍问通家已尽贫。梦寐岂能忘泽国，交游强半是遗民。刘侯好事休官早，且喜虬江迹未湮。
赠从兄季和
作者：钱澄之
朝代：明
体裁：五言律诗

耿介推吾从，同堂亦罕伦。遗金呼客拾，时服厌人新。伏腊三年酝，晨昏百岁亲。水田才数亩，殊不觉家贫。
赠仙游吴鹤九孝廉
作者：钱澄之
朝代：明
体裁：七言律诗

荒寺羁栖困客心，乘凉隔院动相寻。堂虚合坐需天晚，砌冷贪眠怕夜深。閒写道书消旅况，醉歌蛮曲操乡音。论诗大有惊人语，不许吾徒率意吟。
赠何玉成七十初度·其一
作者：钱澄之
朝代：明
体裁：七言律诗

甪里先生不入城，吾乡大隐少知名。十年所见多兴废，两姓今存几弟兄。劫后茅斋堪抱膝，老来弱女倍钟情。有时策蹇僮前引，只过溪边数里行。
赠何玉成七十初度·其二
作者：钱澄之
朝代：明
体裁：七言律诗

盛年争羡玉为人，竹马追随记未真。往日诸郎谁更在，吾家群从已全贫。厌听近事惟谈旧，懒著时衣不制新。我是馀生君七十，自今来往莫辞频。
赠余佺庐大行·其一
作者：钱澄之
朝代：明
体裁：五言律诗

楚国人伦望，燕台好士声。眉间瞻爽气，言外见深情。道以论文合，交于握手成。老年逢快友，真足慰平生。
赠余佺庐大行·其三
作者：钱澄之
朝代：明
体裁：五言律诗

风沙燕市满，下幔小窗幽。邺架閒思借，郇厨每自留。开门由客到，叱驭为人谋。遥忆魏无忌，荆南何处舟。
赠余佺庐大行·其二
作者：钱澄之
朝代：明
体裁：五言律诗

相知何必旧，倾盖似君稀。祇是聪明大，都忘狂瞽非。往还惟任意，应接浑无机。有仲思谈易，期予数叩扉。
赠刘伯顾
作者：钱澄之
朝代：明
体裁：五言律诗

刘生年甫壮，豪气应难除。屡换长途马，惟乘半日车。耽眠嗔夙驾，大嚼得河鱼。腹笥经书满，高谈下店初。
赠刘衡调宪使
作者：钱澄之
朝代：明
体裁：七言律诗

此乡民物已非前，苏息凋疲赖汝贤。一节霜清边海郡，千帆风送过淮船。阊门柳色迎车起，京口棠阴驻马怜。但是有閒偏好客，簿书堆处听诗篇。
赠别徐道积·其一
作者：钱澄之
朝代：明
体裁：五言律诗

谢家兄弟好，叔子倍神清。遇物无疑滞，持躬特老成。门尊前代客，世笃故交情。多少千秋事，时名岂用争。
赠别徐道积·其二
作者：钱澄之
朝代：明
体裁：五言律诗

客袖清风满，常吟枉赠诗。因君遗老念，重我昔游悲。古驿衔杯夜，高斋让榻时。殷勤无限意，别后最相思。
赠别李屺瞻·其一
作者：钱澄之
朝代：明
体裁：五言律诗

聚首濒江市，维舟欲雪天。淹留刚一月，怅望又三年。肯作归山计，难求买药钱。龙眠虚有约，何处访神仙。
赠别李屺瞻·其三
作者：钱澄之
朝代：明
体裁：五言律诗

君方趋皖幕，吾正上燕台。远道传相念，家书劝早回。屡承当事问，讵有可怜才。老友虚推奖，旌门为我开。
赠别李屺瞻·其二
作者：钱澄之
朝代：明
体裁：五言律诗

踪迹何时定，闻君新有庐。寻师应就近，得地且安居。多病身曾健，烧丹术恐疏。湖南舟楫便，难逐武陵渔。
赠别李屺瞻·其四
作者：钱澄之
朝代：明
体裁：五言律诗

中丞诚好士，忘分礼狂生。刺字牙门怪，谈谐客座惊。祇成官长美，宁为老夫荣。古道今行少，于中见尔情。
赠医士
作者：钱澄之
朝代：明
体裁：五言律诗

此翁学道者，生事一青囊。市服庸医误，书传弟子藏。弹琴通院静，碾药对楼香。惟有山居客，时来乞秘方。
赠华中湄学博
作者：钱澄之
朝代：明
体裁：七言律诗

苔草延阶小径偏，披帷一榻故萧然。成名未了齑盐债，好客难支月俸钱。雅志讵能辞俗吏，虚怀曾不弃华颠。同官死事归无计，齿颊周旋仗汝贤。
赠去声上人
作者：钱澄之
朝代：明
体裁：五言律诗

破寺过从少，临行君始来。家于乱日出，酒在病中开。新令游僧禁，诸方大众裁。孤云何处去，空有贯休才。
赠吴在兹
作者：钱澄之
朝代：明
体裁：七言律诗

芝城来去客纷纷，怪我羁迟更有君。旅舍盘餐资笔墨，交亲供给有烟云。须髯白为勤工画，僮仆饥嗔贱卖文。好士祇闻程贰守，时劳损俸与平分。
赠园居老僧·其一
作者：钱澄之
朝代：明
体裁：五言绝句

上人勤梵行，助我住山情。每夜三更醒，遥闻磬一声。
赠园居老僧·其二
作者：钱澄之
朝代：明
体裁：五言绝句

耕种惟三亩，经年不出村。自装金相毕，还欲改山门。
赠姚以式待诏
作者：钱澄之
朝代：明
体裁：五言律诗

姚生忠烈后，供奉意全违。蛮峒家难问，虔州骨未归。母妻衣信断，亲故荐书稀。视草聊承乏，何心入禁闱。
赠姚以式待诏
作者：钱澄之
朝代：明

姚生忠烈后，供奉意全违。蛮峒家难问，虔州骨未归！母妻衣信断，亲故荐书稀。视草聊承乏，何必入禁闱！
赠姚龙怀少司寇·其一
作者：钱澄之
朝代：明
体裁：五言律诗

物望重秋卿，经时宪府名。纪纲惟镇静，谏议早持平。梦里朝廷事，閒中故旧情。万方盆覆久，何计照苍生。
赠姚龙怀少司寇·其三
作者：钱澄之
朝代：明
体裁：五言律诗

奉职平生恪，明刑此日难。谳词无一实，弼教岂全宽。盗讳几时息，民冤何处叹。赖君清彻底，先使故乡安。
赠姚龙怀少司寇·其二
作者：钱澄之
朝代：明
体裁：五言律诗

行年逾五十，须发已全新。科目推前辈，班行式老臣。得君心益慎，任事久偏真。点笔精详处，生全多少人。
赠姚龙怀少司寇·其四
作者：钱澄之
朝代：明
体裁：五言律诗

论年惭老友，接武见佳儿。世德常存厚，家传不好奇。异书从小读，新句少人窥。念我飘蓬老，狂歌正可悲。
赠孙恺似
作者：钱澄之
朝代：明
体裁：五言律诗

孙郎久不见，怀抱向来奇。暗杂封王使，传回属国诗。夷中吴土语，海外汉威仪。碑记通篇诵，徒深异代悲。
赠宾杲上人
作者：钱澄之
朝代：明
体裁：五言律诗

早岁称庵主，终年想住山。此生期出世，原不为投閒。参学应无碍，尘劳岂尽删。自怜知解脱，犹自滞人间。
赠岭南黎文连陈昆圃二孝廉
作者：钱澄之
朝代：明
体裁：七言律诗

平生汗漫老难休，喜共词流足唱酬。途倦祇应分韵遣，篇成多是掌灯收。郁孤马革悲枢部，端水鹓行忆太丘。四十馀年成异代，又逢二妙与同游。
赠建安令余东望
作者：钱澄之
朝代：明
体裁：七言律诗

白鹤城荒此再过，悲凉其奈客心何。官亭骚驿民供苦，客货萧条藩占多。涧草自生忘岁晚，岩花欲放漏春和。同乡赖有通家谊，长埽高斋待啸歌。
赠张弘轩
作者：钱澄之
朝代：明
体裁：七言律诗

高树沿渠小径偏，泰山守罢早归田。长才祇借乡邦用，公论常为父老先。四海交游争辐辏，半生踪迹载诗篇。閒谈往事君犹记，恰好词坛长十年。
赠张汉度
作者：钱澄之
朝代：明
体裁：七言律诗

云间往事不堪思，重话交游听者疑。唱和半非坛坫侣，姓名犹有弟兄知。青门访故无遗种，白首逢人见小时。何物艳词君记得，萧娘垆畔醉中诗。
赠张洮侯
作者：钱澄之
朝代：明
体裁：七言律诗

隘巷经秋草弗除，往来争识子云居。妇贤惯出床头酒，客到频移榻上书。但是把杯先自醉，长因骂坐与人疏。问年我亦同壬子，萧散风流渐不如。
赠张豫章·其一
作者：钱澄之
朝代：明
体裁：七言律诗

云间词客满京都，公子才华绝世无。乞句筵前佳丽集，求书门外吏人趋。探怀散给皆为锦，掷地争看并是珠。心血富饶应爱惜，似余耗却老全枯。
赠张豫章·其二
作者：钱澄之
朝代：明
体裁：七言律诗

金门射策有家传，卖赋长安亦偶然。谢客偷閒春雨里，温经得力夜灯前。交游已盛难辞酒，文字虽工不值钱。堂上老亲今七十，称觞须待锦衣旋。
赠张运青比部
作者：钱澄之
朝代：明
体裁：七言律诗

玉堂才子出司刑，朝论纷然尽不平。官职敢将郎署薄，人情终觉禁林清。汉廷狱贵通经折，中秘书偏读律明。每过师门陪吊客，从君久坐见深情。
赠徐宫允胜力·其一
作者：钱澄之
朝代：明
体裁：五言律诗

中允词坛久，燕台客旧邻。挥毫看敏给，应物足精神。宦达才踰老，身勤发早新。别来十六载，今剩几同人。
赠徐宫允胜力·其二
作者：钱澄之
朝代：明
体裁：五言律诗

史才谁不让，经学况兼通。过目书成诵，衔杯论更雄。交惟敦素好，阶已上青宫。旧物无多在，推称及老翁。
赠徐松涛御史·其一
作者：钱澄之
朝代：明
体裁：七言律诗

清秋天外一鸿嘶，万事伤心日落西。坎路情痴潘岳子，出关肠断伯鸾妻。麻鞋野阔迷风雨，牛屋江喧乱鼓鼙。但得追随拼负杖，白云深处好提携。
赠徐松涛御史·其二
作者：钱澄之
朝代：明
体裁：七言律诗

江村水竹绕茅亭，昨夜还家梦未醒。楚客到秋容易泣，夷歌杂雨不堪听。登楼有恨迷王粲，渡海相依仗管宁。共说避秦闽峤好，夕阳西下武夷青。
赠徐西厓
作者：钱澄之
朝代：明
体裁：五言律诗

城南徐孺子，倾盖已情亲。早岁交游遍，还家呫哔新。自然风雅客，难得性情人。坛坫云间盛，如君已绝尘。
赠惟浩上人
作者：钱澄之
朝代：明
体裁：五言律诗

端居勤梵诵，风雅意难忘。苔色碧侵榻，竹阴清满房。律工吟欲苦，人静对先凉。即此全心歇，何殊入道场。
赠戴生生为应子山所昵携入署中·其一
作者：钱澄之
朝代：明
体裁：七言绝句

休琏老去兴无穷，赖尔相依入幕中。慧质清姿怜不尽，最怜肯恋白头翁。
赠戴生生为应子山所昵携入署中·其三
作者：钱澄之
朝代：明
体裁：七言绝句

非丝非竹有清音，拥榻居然洛下吟。天性爱亲风雅客，莫疑诗卷是琴心。
赠戴生生为应子山所昵携入署中·其二
作者：钱澄之
朝代：明
体裁：七言绝句

为爱鹍弦曲调悲，閒窗偷学畏人知。老夫欲试春莺啭，先教低声背小诗。
赠方士先山人
作者：钱澄之
朝代：明
体裁：七言律诗

高座春深一径偏，山翁息影此多年。曾从父战窥方略，竟舍儿髡事老禅。术秘为防时辈学，酒酣长枕异书眠。圯桥倚遍无人授，要等兴刘孺子传。
赠旭初上人
作者：钱澄之
朝代：明
体裁：古风

吾友王元倬，高风我所师。不与时辈交，甘为流俗欺。亦有胡星卿，闭门江水湄。足迹不入城，举家终岁饥。二子慎游处，独与师追随。安知吾师德，观其友可知。师穷大乘法，世典无不窥。六书学更精，难字不复疑。所以博雅士，时时来问奇。授徒荒寺侧，还为蒙师嗤。师性太疾恶，孤癖不可移。语及忠与孝，喜色溢两眉。年年先帝忌，野哭冬青枝。同心有数子，相对涕泗垂。以兹笑远公，莲社趣何卑。元亮生在今，求人应恐迟。今年师六十，正是还山期。山中何所供，犹馀霜后葵。同来祝师者，皆是周孑遗。愿师阐大法，人天所共推。披衣坐曲盝，师笑而不为。但办犁与锄，叱牛耕荒菑。
赠智梦禅人
作者：钱澄之
朝代：明
体裁：古风

香刹映清源，钟声连古道。入门觉华舒，门门山色好。吾子儒者裔，经史恣探讨。得梦悟无生，秉智辞烦恼。已觉禽向迟，愧彼安远早。我来叩禅关，丈室踏芳草。闻香淡身心，披帷失怀抱。顿令慧业驱，岂惟俗尘扫。鄙志溷风烟，素志久枯槁。与子期白云，妙明永相保。
赠曹起豳
作者：钱澄之
朝代：明
体裁：七言律诗

鄂渚别来十二载，萍踪又聚瑞筠山。信陵宾客贫仍集，颜远才华老未悭。旅兴定因荒郡减，谈锋岂碍鬓毛斑。君才六十吾七十，五岳游回正好閒。
赠朱七处
作者：钱澄之
朝代：明
体裁：七言律诗

城南白发老头陀，菜甲畦中掩薜萝。稳著僧衣官不禁，閒谈往事难偏多。避人索画侵晨出，许我寻花傍晚过。赤脚抱孙看水涨，凭他醉尉往来诃。
赠朱拜石·其一
作者：钱澄之
朝代：明
体裁：七言律诗

重来人事已非初，须鬓相看汉代馀。身健可怜长绝欲，眼昏应为久抄书。围棋赌胜情犹勇，酒政从宽兴未除。我老较君差一岁，那能无累自萧疏。
赠朱拜石·其二
作者：钱澄之
朝代：明
体裁：七言律诗

八年前共武林杯，曾约归从此地回。风物尚存前代梦，闾阎今似再生来。为谋僧舍央留住，每叩庭扉自起开。话旧更潸知己泪，天涯碧血最堪哀。
赠李当衡
作者：钱澄之
朝代：明
体裁：七言律诗

百年敝宅近城闉，门掩双扉自在贫。但坐诵经消暇日，有时卖画过荒春。吟朋酒伴诙谐妙，箨帽荷衣服色新。序齿踰君犹数辈，论心除我有何人。
赠李源白金吾
作者：钱澄之
朝代：明
体裁：七言律诗

汉家天子报功殊，况弇同时列画图。仙仗晓趋扶玉辇，羽书夜到召金吾。閒教侍史亲调管，醉看孤儿健挽弧。骑马天街人肃肃，露章霜色满行都。
赠李源白金吾
作者：钱澄之
朝代：明

汉家天子报功殊，沈弇同时列画图。仙仗晓趋扶玉辇，羽书夜到召金吾。閒教侍史亲调管，醉看孤儿健挽弧。骑马天街人肃肃，露章霜色满行都。
赠李维饶孝廉
作者：钱澄之
朝代：明
体裁：七言律诗

破帽西风九月天，偶同何逊访平泉。门如蒋诩初开径，客似张融暂寄船。丘壑晨昏随杖履，庭闱色笑有诗篇。睹君佳句惊无敌，愧长吟坛三十年。
赠杨中美道台
作者：钱澄之
朝代：明
体裁：七言律诗

使君驻节古钟离，极目云山马去迟。雾净正当初日上，霜严多赖煖风吹。郁葱气仗新朝护，清白声从汉代贻。我逐征尘淮口过，无由挽辔寄相思。
赠杨幼于给谏
作者：钱澄之
朝代：明
体裁：古风

杨子流三吴，烟尘罹家患。泛海入闽来，涕泣授给谏。衔诏赴荆南，憔悴衣履绽。何意章、贡烽，竟阻衡阳雁。攘袂誓登陴，甲胄亲自擐。壮士勇为鼓，戎器徐亦办。屡战摧敌锋，咬指西山覸。守将弃城奔，保障属游宦。乃知将军印，古来书生绾。
赠杨幼于给谏
作者：钱澄之
朝代：明

杨子流三吴，烟尘罹家患。泛海入闽来，涕泣授给谏。衔诏赴荆南，憔悴衣履绽。何意章、贡烽，竟阻衡阳雁！攘袂誓登陴，甲冑亲自擐。壮士勇为鼓，戎器徐亦办。屡战摧敌锋，咬指西山瞷。守将弃城奔，保障属游宦。乃知将军印，古来书生绾！
赠杨织人
作者：钱澄之
朝代：明
体裁：七言律诗

杨子家声清白遗，亲朋盈座酒盈卮。不平语即当筵发，半醉音于隔院知。书每借人残善本，米时分客忍朝饥。畹兰珍惜蒙诒赠，欲趁归装是此时。
赠汪子伦·其一
作者：钱澄之
朝代：明
体裁：七言律诗

不见汪伦三十年，支离犹带向来颠。雄思侧眼青霄近，老态低头白昼眠。家事早交才子理，客情争恃内君贤。虚怀谬嗜田间集，每日逢人诵几篇。
赠汪子伦·其二
作者：钱澄之
朝代：明
体裁：七言律诗

相看大抵鬓如丝，跋扈飞扬忆昔时。酒兴减因豪太过，病根伏到老才知。樽前谐谑机锋在，户外逢迎步履迟。念我伤心时扼腕，每谈血气动须眉。
赠沈延年·其一
作者：钱澄之
朝代：明
体裁：五言律诗

城东高士宅，终岁掩庭扉。梅里几人在，松江何处归。体从为客健，室苦有田饥。语及先臣恨，吞声泪满衣。
赠沈延年·其二
作者：钱澄之
朝代：明
体裁：五言律诗

溽暑频过寺，絺衣到即宽。神情工画静，风貌学仙寒。故事勤相访，遗诗密与看。知君馀意气，吾已老纶竿。
赠淳安宗丈朝卿文卿二子
作者：钱澄之
朝代：明
体裁：七言律诗

有客寻源枞水滨，江头失路问亡亲。一千里外同宗谊，三十年前合谱人。门阀屡经烽火变，家声不逐市朝新。融堂易学吾能继，祠墓何时谒后尘。
赠漳浦庄孝廉侪鹤
作者：钱澄之
朝代：明
体裁：七言律诗

漳浦风流不乏贤，逢君为客聚琴川。藕花香散乘凉夜，竹叶樽同过雨天。遗事欲蒐询旧吏，归装独重有新篇。铜山共荷门墙谊，细问遗孤泪泫然。
赠潘次耕
作者：钱澄之
朝代：明
体裁：七言律诗

松陵才子早知名，握手燕台气不平。未受国恩甘避世，偶谈家难为伤情。诗篇半是尊前就，史学偷从帐里成。顾叟不归余亦老，江东此事属潘生。
赠牛山道人·其一
作者：钱澄之
朝代：明
体裁：七言律诗

松桂阴中旧草庐，一窗偶借道人居。饭香僧舍烟生处，茶沸山亭月上初。老去守中防客气，静来试眼写方书。同年壬子推君长，须发相看迥不如。
赠牛山道人·其二
作者：钱澄之
朝代：明
体裁：七言律诗

为怜多病学长生，瓢笠寻山到处行。卖药随缘囊渐减，弹琴无字指偏清。脾因过午停餐健，体自中年绝欲轻。向道周郎能顾曲，至今宛转逐箫声。
赠王五兄子喜
作者：钱澄之
朝代：明
体裁：七言律诗

谢傅庭前玉树枝，穿云浥露总称奇。友于乐在承欢日，富贵生从堕地时。设榻惯留南国客，耽吟苦爱老夫诗。可知第五名原重，不藉家声已共知。
赠王天市并念令兄肇域
作者：钱澄之
朝代：明
体裁：七言律诗

孝廉闭户罕逢迎，言自先朝识姓名。为叙世交怀旧侣，每谈往事忆难兄。巨杯雅量轰无敌，鄙句长吟记得清。怪我暮年狂不减，酒阑歌罢转伤情。
赠王安节宓草昆仲
作者：钱澄之
朝代：明
体裁：七言律诗

城西来往屡披帷，见汝肩随上学时。性不茹荤胎有种，才兼杂艺智无师。为耽篇什摹成画，但写林泉意在诗。本拟逃名藏薄技，转教名字满天涯。
赠白仲调
作者：钱澄之
朝代：明
体裁：古风

钟山昔日大社开，方生同我骑马来。毗卢阁下文思苦，袒衣挝鼓轰如雷。须臾诸子篇章出，就中数君兄弟才。甲申以来国事变，谁人复问旧坛坫。南渡奸臣党祸兴，一时名士株求遍。周雷竟死可如何，君亦相从陷网罗。我变姓名逃吴市，可怜尽室沉江波。脱身远作天隅客，乡国十年烽火隔。钟山老友半逃名，文坛虎视称二白。二白遭逢意气新，仲子满腹皆精神。当时阁下才相许，果作南宫第二人。怪君年老博高第，一官守选还需次。祇今羁旅滞都门，天寒岁晚无归计。语君勿复叹穷愁，亦勿为予嗟白头。回首昔年同难客，几人犹在世间游。
赠禹航姚孟峡
作者：钱澄之
朝代：明

南来皆薄宦，短褐只斯人。空向蛮烟老，难分岭树春。刀头真不死，酒兴岂长贫！落落同门友，方为献纳臣。
赠禹航姚孟峡
作者：钱澄之
朝代：明
体裁：五言律诗

南来皆薄宦，短褐祇斯人。空向蛮烟老，难分岭树春。刀头真不死，酒兴岂长贫。落落同门友，方为献纳臣。
赠程姜若司马
作者：钱澄之
朝代：明
体裁：古风

我生足迹多在闽，兹来两见芝山春。建州游宦号仙吏，下车半是平生亲。司马程子夙所慕，一见心醉如饮醇。君亦好我频倒屣，往还无间昏与晨。狂奴老去益无礼，唯君许我能率真。司业酒钱仁祖米，资我旅食不知贫。去岁正月摄府事，百务殷集何艰辛。同时姚子志气合，谋蒐府乘为重新。假馆授餐延我住，书史笔墨纷然陈。惧我独力不胜任，广召多士凭咨询。檄下各邑徵故事，至今应者犹逡巡。感君此谊誓卒业，往往阁笔志莫伸。腼颜素餐且一载，又复值君初度辰。我欲有词侑君酒，郡人诵祝亦已频。所愿撰书早晚就，俾君名垂功不泯。文章小道寿千古，金石川岳非等伦。既以寿君还自寿，微名窃附君后尘。况复阐幽有阴德，延及累世宁止身。
赠童期公
作者：钱澄之
朝代：明
体裁：五言律诗

市隐无来往，寻君策杖频。智于谋食短，人但读书贫。徙宅甘穷巷，留田养寡亲。讲堂荒已久，慎勿负先民。
赠米二岳三岳自滇回寓居汉口
作者：钱澄之
朝代：明
体裁：七言律诗

米家兄弟奇男子，万里生还天尽头。白首泥涂逢汉口，青春剑佩忆端州。豹城异代家难认，马革当年志已休。看尔穷途携累重，不堪憔悴楚江秋。
赠胡处士星卿·其一
作者：钱澄之
朝代：明
体裁：古风

荣荣畦中蔬，袅袅门前柳。畦以木槿藩，门用桑树纽。茅屋入蒿莱，江声通户牖。中有避世人，言是东陵后。多年不入城，一卷常在手。客来问所为，良久乃开口。有时还见招，临流一觞酒。
赠胡处士星卿·其三
作者：钱澄之
朝代：明
体裁：古风

有时断朝炊，日午不能饭。看水板桥平，席地草茵软。溪上棹歌扬，竹外犬声善。故人自城中，无酒何以返。泥妇身上衣，踟蹰日将晚。日晚质酒来，言笑尽缱绻。
赠胡处士星卿·其二
作者：钱澄之
朝代：明
体裁：古风

门前何所见，逶迤江上山。亦复何所有，宛转江水环。春潮江水阔，渔舟聚其间。荻帘亦不卷，柴门亦不关。合家事园圃，独有老翁閒。老翁持菜把，入市换米还。
赠胡处士星卿·其五
作者：钱澄之
朝代：明
体裁：古风

圣道日荒芜，斯人固无昧。夫子窥太初，心行果不背。既鲜独立惧，亦辞遁世悔。德秉羼提忍，学遵老氏退。仁者必有勇，汶汶岂一概。忽遇邪说人，辨论何慷慨。岂知驯扰中，龙性固常在。
赠胡处士星卿·其四
作者：钱澄之
朝代：明
体裁：古风

惟我与夫子，同为学道人。我亦无深嗜，不能甘子贫。昔为帝室戚，今为陇亩民。抱腹听鸣鸡，长夜不肯晨。儿女终岁饥，啼号动四邻。故人贻斗米，持以分所亲。哀哉此高士，不能营其身。
赠胡枋陈洞初·其一
作者：钱澄之
朝代：明
体裁：五言律诗

十室有忠信，夫君足往还。伤时城不入，托病户尝关。雪落愁中发，花开醉后颜。新诗为我泣，长见袖痕斑。
赠胡枋陈洞初·其二
作者：钱澄之
朝代：明
体裁：五言律诗

抽簪成异代，假宅见交亲。为荷先朝泽，因怜故国臣。屡斟家酝足，深坐草庐春。村事临年集，留予绊尔身。
赠葛霜华·其一
作者：钱澄之
朝代：明
体裁：五言律诗

侵晨寻古庙，梵诵隔林闻。小竖同持咒，行厨不动荤。坐多逃世客，集广放生文。独有围棋好，时贤总让君。
赠葛霜华·其二
作者：钱澄之
朝代：明
体裁：五言律诗

壮年遂不仕，常忆朗陵危。奉檄开城走，沉舟下峡迟。尊公容宛在，伯氏死谁知。自说无生趣，应皈大导师。
赠赵云岩粮储
作者：钱澄之
朝代：明
体裁：七言律诗

使君名德古仁人，一路讴歌佛号新。缓檄几曾亏额赋，宽刑偏是感顽民。昼閒闭阁山常静，雨过褰帷麦早春。试听两湖交口诵，未烦识面已情亲。
赠陈大匡司训
作者：钱澄之
朝代：明
体裁：七言律诗

枫叶飘残菊秀初，扁舟朝叩广文庐。青溪地僻堪迎养，绛帐官閒好著书。家讯久无千里雁，盘餐还厌四腮鱼。阿翁久客云间熟，峰泖随宜可卜居。
赠陈秉文
作者：钱澄之
朝代：明
体裁：五言律诗

此地亦云僻，交游每到门。贫来惟屋大，乱后有书存。涉世吾甘拙，求人合厌烦。同心能好我，时许纵狂言。
赠陈纬云
作者：钱澄之
朝代：明
体裁：七言律诗

一春高会帝城频，密坐论心尔最亲。席上应酬骈句好，花前赠答小词新。兴逢得意先判醉，情到倾囊不顾贫。却忆阿翁交满世，名成端藉后来人。
赠陈胤倩
作者：钱澄之
朝代：明
体裁：古风

人生相知心，不在会面久。古人称故交，即在倾盖后。况我与子谊，昔忝令兄友。令兄早擅场，忿起同舍陡。失意一言起，嚣然被众口。避迹入云间，是非向谁剖。毅哉陆太学，抗言义不苟。送之游帝京，旋绾开封绶。南渡擢御史，上书请迎后。九重殊内惭，自知非匹偶。遂遣缇骑收，御史加锁纽。槛车过吴门，太学维舟守。我方罹党祸，变姓草间走。招手语篷窗，雪涕迸林薮。那知国家坏，贤者厄阳九。终殉江东节，不死奸臣手。舍人早洁身，千秋同不朽。不知地下逢，相视一笑否。可怜陆太学，垂老自贻咎。远放无归期，南望空搔首。呜呼三十年，天地一尘垢。生死理以齐，恩怨复何有。是时子年少，名已出兄右。方生前入都，定交在杵臼。相和易水歌，共饮燕市酒。岂知昔时人，未死犹有某。今我策蹇来，所挟但敝帚。子客囧卿衙，僧舍门同叩。开门下车揖，相见皆白叟。吾子谊极真，囧卿情亦厚。纵我旧狂歌，不自知老丑。忽忆捐躯人，默然发深忸。我学在图书，授人人不受。篇幅一尺盈，心血十年呕。倘能使流传，吾生庶无负。
赠陶广文诞先
作者：钱澄之
朝代：明
体裁：五言律诗

江邑多豪杰，逢君兴已阑。潜身防薄俗，屈首就儒官。好客肠仍热，开尊气不寒。故乡时载米，未觉酒钱难。
赠顺昌丁信可明府
作者：钱澄之
朝代：明
体裁：七言律诗

山郭经过驿路存，凋残小邑半如村。追呼日急心徒苦，功令虽严弊转繁。吏议文深宁免责，民情事过始知恩。即今官舍同僧冷，赢得邀宾酒一樽。
赠黄仲聚参戎
作者：钱澄之
朝代：明
体裁：七言律诗

猿臂开弓三百钧，殿前御试射如神。黄童本号无双士，先帝亲除第一人。乱日山城参阃贱，非时旌纛出关频。将军不羡通侯印，誓复新安把钓纶。
赠黄伯和庶常
作者：钱澄之
朝代：明
体裁：七言律诗

诙谐永日接清欢，冰署依然僧舍寒。导引有功应自恃，篇章过目不重看。攀花上苑偏惊易，索米长安转觉难。莫信仙师教采药，几人乞得大还丹。
赠黄增岸
作者：钱澄之
朝代：明
体裁：七言律诗

黄公侠气早知名，旅食山城志不平。客店互过相问疾，酒杯轮把各言情。救饥自合投仁祖，谢病终知重长卿。莫上巨源书太切，如今直道几人行。
赠黄朗伯
作者：钱澄之
朝代：明
体裁：七言律诗

馀生笔砚已甘焚，谁遣诗名到处闻。老去啸歌销岁月，閒时吐纳尽烟云。衔杯户小知非敌，卖字钱多可见分。近与延平叶司李，每谈此道合推君。
赠黄生
作者：钱澄之
朝代：明
体裁：五言律诗

我客风尘久，于今羡尔能。物情随地习，世法逐年增。减饭朝资药，迟眠夜熄灯。百凡劳耐得，最苦是晨兴。
赠龚千谷观察时将初度·其一
作者：钱澄之
朝代：明
体裁：七言律诗

湖南湖北楚疆分，一节新兼属使君。地阔舟车劳总辖，才长筹算已先闻。商樯云集通盐筴，驿路星流验马群。物望渐隆身渐贵，相逢轩笠正殷勤。
赠龚千谷观察时将初度·其三
作者：钱澄之
朝代：明
体裁：七言律诗

潦倒京华旅食春，朱门欲叩每逡巡。忽惊枉驾寻荒寺，便约携筇伴老亲。共事久怜交道古，相知深识孝思真。榻前坐上今馀几，争怪吾兄重故人。
赠龚千谷观察时将初度·其二
作者：钱澄之
朝代：明
体裁：七言律诗

理棼曾未罢宾筵，依旧先公好客年。渤海政声应有谱，合肥家法不留钱。簿书满案精神到，歌舞当场唱和偏。闻荷时流相劝诫，诸君惜未见前贤。
赠龚千谷观察时将初度·其四
作者：钱澄之
朝代：明
体裁：七言律诗

宪府森严许数过，嘉辰相庆早春和。庭阶咏就更班诵，宾客词新选伎歌。勤政但须纲领举，省刑终是吉祥多。知君官位随年进，马齿增衰奈我何。
赤�亭·其一
作者：钱澄之
朝代：明
体裁：七言律诗

胜迹荒残古郡西，同游先后事攀跻。看碑不觉千帆过，拂水遥怜万树低。诗酒性情吾道在，江山面目向时迷。地名偶被苏公误，横使周郎满壁题。
赤�亭·其二
作者：钱澄之
朝代：明
体裁：七言律诗

郭外虚亭逐伴过，坡仙遗迹满岩阿。黄泥也觉名殊古，赤壁何妨事偶讹。买酒乘舟樊口近，看山隔岸武昌多。当时只有吹箫客，那得狂生共放歌。
赤�亭武塘友人为相如解裘贳酒赋因缀次其事戏题五首·其一
作者：钱澄之
朝代：明
体裁：七言律诗

成都才子宴华堂，锦席无端绿绮张。置酒祇知为令客，窥帘偏是悦赀郎。姮娥有路曾奔月，织女凌河岂限梁。多谢临邛缪恭敬，殷勤特为两人忙。
赭山怀古
作者：钱澄之
朝代：明
体裁：七言律诗

春游无伴独跻攀，北狩曾闻驻此山。燕颔血凝芳草碧，龙髯泪滴野花斑。奸臣误主危时遁，逋客捐家晚岁还。商估浑忘朝市改，满江帆落上芜关。
走笔和井叔见赠原韵
作者：钱澄之
朝代：明
体裁：七言律诗

高斋共醉两三场，岁尽衙荒灯火凉。夜半酒徒哀异代，樽前词客叙同乡。安心不去凭年逼，遗兴多方畏夜长。报道明晨官起早，留连无奈此翁狂。
越东破
作者：钱澄之
朝代：明

当今天子高皇孙，鲁国同是至亲藩。改元本非利天下，域内原宜奉一尊。越东君臣殊可笑，誓死不开登极诏。天子洒笔亲致书，相期先谒高皇庙！闽中恃越为藩篱，如今越破闽亦危。往时纷争不足论，与国既失应同悲！昨夜室中诞元子，通侯鹊印何累累！中兴所重在边疆，恩泽滥冒同烂羊。唇亡齿寒古所忌，君不闻元子之诞唇先亡？
越东破
作者：钱澄之
朝代：明
体裁：古风

当今天子高皇孙，鲁国同是至亲藩。改元本非利天下，域内原宜奉一尊。越东诸臣殊可笑，誓死不开登极诏。天子洒笔亲致书，相期先谒高皇庙。闽中恃越为藩篱，如今越破闽亦危。往时纷争不足论，与国既失应同悲。昨夜中宫诞元子，通侯鹊印何累累。中兴所重在边疆，恩泽滥冒同烂羊。唇亡齿寒古所忌，君不闻元子之诞唇先亡。
越巢为左霜鹤赋·其一
作者：钱澄之
朝代：明
体裁：七言律诗

径隐丛篁户隐梅，茅斋斜倚半峰开。空林人语窥难见，野路樵通唱自回。昼冥雨筛千嶂合，夜深溪怒万山来。高窗灯小儿贪读，一听书声一举杯。
越巢为左霜鹤赋·其二
作者：钱澄之
朝代：明
体裁：七言律诗

主簿祠荒满薜萝，一巢新搆在岩阿。久思学钓寻渔父，忽肯参禅寄鸟窠。野火烧馀山色浅，柴门掩后月光多。溪边坐听滩声闹，常许施桥与过河。
路旁石
作者：钱澄之
朝代：明
体裁：七言绝句

一峰特秀当官道，过客谁为赏鉴人。底事不同松竹伴，终年杂在马牛尘。
辅仁馆即事
作者：钱澄之
朝代：明
体裁：七言律诗

讲堂不到十馀春，还著缁衣拜圣人。鹤发翁存悲旧侣，虎皮坐撤忆亡亲。邻墙久坏桑阴过，小阁重修竹色新。卜筑建祠通邑请，至今榱桷委风尘。
辛卯元旦
作者：钱澄之
朝代：明
体裁：五言律诗

失路逢元日，客心天外孤。明霞瞻帝座，野服拜香炉。梧郡城空弃，浔江路罢趋。同时诸扈从，何处正嵩呼。
辛卯元旦
作者：钱澄之
朝代：明

失路逢元日，客心天外孤。明霞瞻帝座，野服拜香炉。梧郡城空弃，浔江路罢趋。同时诸扈从，何处正嵩呼！
辛卯元旦又一首
作者：钱澄之
朝代：明
体裁：七言律诗

忆昨朝正端水间，新恩骤许躐高班。明星耿耿趋清禁，葱佩锵锵侍御颜。殿陛鸳鸾初识序，朝廷礼乐渐知还。行宫此日烽烟塞，怅望霓旌不可攀。
辛卯除夕家兄弟共用还字
作者：钱澄之
朝代：明
体裁：七言律诗

柏酒交酬兴末悭，举家相庆远人还。老兄愤世眉常锁，诸弟忧贫鬓有斑。榾柮炉边悲独坐，牂牁江畔梦难攀。十年回首真无赖，永夜联吟一破颜。
过七侄莲子居
作者：钱澄之
朝代：明
体裁：七言律诗

吾兄昔爱傍湖居，尔又开荒此结庐。假仆勤需朝酒足，借牛力是晚耕馀。人稀挈女同浇圃，客到操舟自取鱼。亦有小窗容几席，毋妨农暇理琴书。
过三水驿即事有感
作者：钱澄之
朝代：明
体裁：七言律诗

三水城南野草衰，昔年此地斗王师。可怜铁骑长驱日，正是戈船苦战时。驿吏夜闻摩剑战，海天阴见列旌旗。中丞刺史同舟死，不死胡尘死更悲。
过三水驿即事有感
作者：钱澄之
朝代：明

三水城南野草衰，昔年此地斗王师。可怜铁骑长驱日，正是戈船苦战时！驿吏夜闻摩剑战，海天阴见列旌旗。中丞、刺史同舟死，不死胡尘死更悲！
过上三叠泉精舍
作者：钱澄之
朝代：明
体裁：七言律诗

千竿竹暗雨昏昏，三叠泉声雾里喧。山气早寒先向火，茶烟才上慢开门。烧庵何处寻游子，过客终朝累老髡。劳遣小师前导我，凌溪绝壁恐难扪。
过严颢亭所居
作者：钱澄之
朝代：明
体裁：七言律诗

秋气萧条客伴疏，篮舆特问故人庐。高斋虚忆临池竹，小巷斜穿别圃蔬。篱隐双扉当昼锁，草荒三径待霜除。知君归亦无安宅，犹胜都门僦屋居。
过九江雨夜同子直宿文灯岩湖上书斋子直病
作者：钱澄之
朝代：明
体裁：七言律诗

槛外平湖湖外峰，绕窗青列万芙蓉。何期剪烛同听雨，忽讶披裘早禦冬。坐有僧谈茶沸久，炉因客病药香浓。明朝便逐孤篷去，回首烟云隔几重。
过京口不得泊寄王个庵太守·其一
作者：钱澄之
朝代：明
体裁：七言律诗

京口舟车四国通，政声千里挹清风。江山不改南朝旧，保障还增北府雄。市井晏安无吏扰，官衙澹薄与民同。扁舟不系遥投刺，曾记高吟白发翁。
过京口不得泊寄王个庵太守·其二
作者：钱澄之
朝代：明
体裁：七言律诗

忆到金台发始皤，青箱堂上屡经过。先公念旧诙谐恕，老友忘形啸傲多。风雨开尊频授简，江天倚棹独行歌。也知谢客难辞我，其柰舟师夜渡何。
过何剑客别业
作者：钱澄之
朝代：明
体裁：七言律诗

忆在双峰足啸歌，重来此兴半消磨。湘灵瑟曲凭谁听，何氏园林数许过。一县高朋开阁集，四山佳气入楼多。知君本是仙曹侣，戏占华阳第一科。
过健庵碧山堂作·其一
作者：钱澄之
朝代：明
体裁：七言律诗

城西深巷碧山堂，风物萧疏忆故乡。点缀砌花增怪石，支排老树暗回廊。人因谢事颜重少，天为投閒候早凉。镇日把书通过日，问君争似应酬忙。
过健庵碧山堂作·其二
作者：钱澄之
朝代：明
体裁：七言律诗

尚书未老鬓毛新，暂可园林息此身。设榻每留高卧客，有房都住著书人。听更已幸趋朝少，计日犹愁上直频。料是非时宣室召，花溪漫忆理鱼纶。
过友苍精舍
作者：钱澄之
朝代：明
体裁：七言律诗

老去投閒别院居，松窗芋火即吾庐。旧游数问燕京事，好友常通辽海书。对客添炉灰陷后，冒寒洗钵菜香初。年来丈室无长物，柴米萧然转自如。
过句曲土桥有作·其一
作者：钱澄之
朝代：明
体裁：七言绝句

昔年逐伴此频过，卖饭人家小妇多。盈盈笑靥今谁在，纵在应为春梦婆。
过句曲土桥有作·其二
作者：钱澄之
朝代：明
体裁：七言绝句

买醉垆头不论钱，唱歌有客引人怜。电光惊散幽期约，早是游仙五十年。
过四明徐虞尊谈及往事有作
作者：钱澄之
朝代：明
体裁：七言律诗

四明羁客皖公城，邂逅江楼识姓名。为听乡音询老友，细谈家难即贤甥。捐躯早信谈兵日，绝命犹存骂坐情。苦趣似予尝已遍，较渠贪得几时生。
过子存城南别业·其一
作者：钱澄之
朝代：明
体裁：五言律诗

别业临溪上，轻舟触暑过。凉轩因老树，曲水散新荷。且喜林花备，无烦丘壑多。此中饶布置，看汝趣如何。
过子存城南别业·其三
作者：钱澄之
朝代：明
体裁：五言律诗

颇觉溪流浅，菱盘积渐遮。古藤三伏荫，杂树四时花。地僻堪逃暑，时清拟住家。酒杯通可废，閒话是生涯。
过子存城南别业·其二
作者：钱澄之
朝代：明
体裁：五言律诗

出城多画意，一路树阴连。小港藏歌妓，平桥过酒船。烟炊深竹里，水踏绿桑边。早晚閒无事，开门看种田。
过子存城南别业·其四
作者：钱澄之
朝代：明
体裁：五言律诗

园林不厌远，宜署远怀堂。召客开高馆，藏娇有曲房。宦情知欲倦，野兴讶偏长。正是偷閒日，千秋业肯荒。
过孔城宿黄元实寓却赠
作者：钱澄之
朝代：明
体裁：七言律诗

孔城近是冲繁地，宅枕桥头是尔家。有榻不眠频让客，过门相识必停车。閒行自得郊原趣，厌坐难听市井哗。生计总教儿辈理，私泥小灶独煎茶。
过家兄果庵山居
作者：钱澄之
朝代：明
体裁：五言律诗

同堂兄弟少，相对尽华颠。病橘年年蠹，寒梅树树烟。诫儿投杖起，陪客负暄眠。生理那堪说，爬搔手一编。
过将乐县
作者：钱澄之
朝代：明
体裁：古风

飘风激沙砾，曜灵惨不舒。我行升虚邑，空国无人居。颓垣穴狐兔，赤瓦夷沟渠。徘徊不能过，问此为谁欤。镛城本富县，往来停征车。人民溢街巷，灯火耀里闾。戎马肆蹂躏，兵寇交焚如。存者今几家，犹是烟燄馀。上有半焦椽，下有烧死榈。昔为燕雀厦，今成樵牧墟。城头生苦菜，城脚种瓜蔬。门有卧病人，似是县老胥。见我遥相识，欲起还趑趄。去去勿复问，泪落沾襟裾。
过岭有感寄辇下诸故人
作者：钱澄之
朝代：明
体裁：七言律诗

雪窖三年此叩阍，关前惆怅昔南奔。吞毡已白苏卿发，剪纸难招杜甫魂。灯火夜投新酒店，星辰朝望大明门。寄声岭雁端溪上，为报群公我尚存。
过庭玉雍产村居即事·其一
作者：钱澄之
朝代：明
体裁：五言律诗

牛屋重重架，湖田面面青。船成下水试，网晒过山腥。昼静人皆出，宵勤户不扃。移居凡几代，顿有百馀丁。
过庭玉雍产村居即事·其三
作者：钱澄之
朝代：明
体裁：五言律诗

一村皆可过，生计在湖滨。爨密居疑偪，产多分亦贫。荒原无弃地，深巷少閒人。暗惜诗书种，休令世泽泯。
过庭玉雍产村居即事·其二
作者：钱澄之
朝代：明
体裁：五言律诗

吾爱堤杨下，家家系小船。一门工射鸭，四季得烹鲜。野芡堪充饭，池莲正值钱。萧条怜二子，转觉废书贤。
过建德留别金宾王广文
作者：钱澄之
朝代：明
体裁：七言律诗

千家小邑聚岩阿，为借高轩足啸歌。绛帐晓开黄叶满，青山昼静白云过。官贫每为交游费，身病还怜应接多。我住江村舟楫便，往来时可逐渔蓑。
过张山人不遇
作者：钱澄之
朝代：明
体裁：五言律诗

北山有逸士，相访每相违。陋巷无多屋，居人共一扉。客来题壁满，僮应在家稀。为问比邻叟，常时夜始归。
过张梦敦太史寓斋有作·其一
作者：钱澄之
朝代：明
体裁：五言律诗

吾乡张太史，端不愧词林。功课朝回补，诗篇客去吟。好书抄出读，爱帖借来临。暇日思研易，相期共讨寻。
过张梦敦太史寓斋有作·其三
作者：钱澄之
朝代：明
体裁：五言律诗

应酬徒步苦，来往叩门频。瘦马骑能稳，伧童见即亲。论心惟矢慎，砺俗独安贫。物色矜双眼，尘中早识人。
过张梦敦太史寓斋有作·其二
作者：钱澄之
朝代：明
体裁：五言律诗

入门寒色满，稍喜一窗明。心法图中悟，文章马上成。正襟窥性学，隔幔听书声。自课佳儿读，常闻到五更。
过张氏圆通庵·其一
作者：钱澄之
朝代：明
体裁：七言律诗

瓜藤豆蔓满柴关，新搆精庐万竹间。半载有期常负约，一秋今日始偷閒。参方笠挂留难住，监院厨荒出未还。怪是入山偏值雨，山神要遣听潺湲。
过张氏圆通庵·其二
作者：钱澄之
朝代：明
体裁：七言律诗

季鹰宦倦早知归，佛刹重兴愿不违。为塑神僧祈法雨，特迎上座阐禅机。马随牛迹寻山近，虎听鱼声过岭稀。到此狂心应暂歇，夜深相对一灯微。
过怀远渡淮
作者：钱澄之
朝代：明
体裁：五言律诗

荆山望不极，暝色已先催。马陷车频覆，船归客始来。沙头呼渡急，店口打门开。夜禁连宵警，轻装底用猜。
过拂水山庄有感
作者：钱澄之
朝代：明
体裁：七言律诗

虞山无复旧林泉，草没空堂故岿然。绝涧坐悲临水日，长廊行忆咏诗年。半生出处滋多议，一代文章定许传。赢得爱姬同域殡，凄凉长伴夕阳天。
过方尔止晴望楼小饮
作者：钱澄之
朝代：明
体裁：五言律诗

高阁倚城隅，当窗二老夫。人烟昏后合，山色雨中无。薄俗真宜避，吾徒幸不孤。隔邻饶画手，此意亦堪图。
过昆山值徐健庵诸郎秋荐·其一
作者：钱澄之
朝代：明
体裁：七言律诗

昆山玉并阶前树，徐氏儿皆天上麟。经学世传宁有秘，文心胎授不犹人。门庭每畏科名盛，宾客徒烦颂贺频。一向联翩疑失序，即今取次雁行新。
过昆山值徐健庵诸郎秋荐·其二
作者：钱澄之
朝代：明
体裁：七言律诗

翀霄三凤一时鸣，又见诸雏羽翼成。济济门墙皆上第，翩翩宅相有贤甥。功收奕世穷经效，报食平生好士情。屈指家声今昔少，祝君无语但持盈。
过昌化感旧·其一
作者：钱澄之
朝代：明
体裁：五言律诗

山县早收市，城西问昔居。楼因沈约咏，碑是蔡邕书。万事销烽火，三年变里闾。老僧头白尽，不记旧相如。
过昌化感旧·其三
作者：钱澄之
朝代：明
体裁：五言律诗

僧众何年散，经行路已芜。人稀朝闭殿，犬静夜眠厨。客舍匡床折，鸦巢老树枯。门前沽酒女，今已学当垆。
过昌化感旧·其二
作者：钱澄之
朝代：明
体裁：五言律诗

老瘦全非昔，逢人亦自疑。忽行荒墓下，忆起独吟时。赋价山僧定，诗名小吏知。分来陶令米，堪作数晨炊。
过昌化感旧·其四
作者：钱澄之
朝代：明
体裁：五言律诗

欲寻间道去，杖策此徘徊。稚子思家病，门人冒雨来。芋粮分客饭，箨帽倩僧裁。更得闽山信，愁颜为尔开。
过昭武谢张闻自明府买舟下延平
作者：钱澄之
朝代：明
体裁：七言律诗

琴堂草塞閤门扃，客刺初传躧履迎。自说簿书成俗吏，乍看谈笑尚书生。地冲驿困官难应，县瘠民顽法不行。为觅扁舟劳损橐，倚舷深颂故人情。
过曾青藜邓尉村居
作者：钱澄之
朝代：明
体裁：七言律诗

邓尉溪边霜月新，侨居大抵是遗民。可怜徐孺能推宅，且喜姜肱恰比邻。蟹熟有钱更作主，花开不约代留宾。木樨已过梅无信，辜负蹒跚策杖人。
过有怀便足楼有作
作者：钱澄之
朝代：明
体裁：五言律诗

叠石倚家山，登临不启关。湖明疏树外，屋小万松间。意取读书便，身因知足閒。老夫频到此，容易得跻攀。
过枞阳辅仁会馆有感·其一
作者：钱澄之
朝代：明
体裁：古风

昔有童静斋，生长此市井。终岁不读书，一朝忽有醒。遍叩诸先生，发言无不领。坐卧一小楼，暗室衣冠整。讲堂倡绝学，听者发深省。有如醉梦乡，忽闻钟鼓警。厥功今尚存，厥志昔何猛。我来拜孤坟，披榛上荒岭。
过枞阳辅仁会馆有感·其二
作者：钱澄之
朝代：明
体裁：古风

先生去已久，继者为吾亲。吾亲缘饰尽，所存惟一真。从游诸老叟，须鬓皓如银。平生易简理，微言与谁陈。所谈皆世事，所接尽俗人。妙道无不在，指出皆欢欣。所以货殖区，风俗半为淳。殁去二十年，无人继后尘。
过梁溪赠嵇尔遐·其一
作者：钱澄之
朝代：明
体裁：七言律诗

皖上相逢病起新，尊前片语觉情亲。交游热处疑君冷，文字夸时怪我真。幕府争从官罢辟，研田翻救宦馀贫。平生知己恩难负，每诉滇云泣故人。
过梁溪赠嵇尔遐·其二
作者：钱澄之
朝代：明
体裁：七言律诗

梁溪耆旧早相推，头白狂生冒暑来。地僻迂从邻叟问，门閒闭为野人开。僮奴解事邀新浴，老友闻招喜见陪。已命移舟东郭外，禁城留钥莫教催。
过椰云禅师
作者：钱澄之
朝代：明
体裁：七言绝句

闽海风波不可思，与君留得老头皮。残年祇合相依住，君卖丹青我卖诗。
过沙河承刘杜三明府移尊就榻话旧感赋·其一
作者：钱澄之
朝代：明
体裁：七言律诗

去岁曾经此路过，故人遣讯踰沙河。鸣鞭使识交情重，驻马椷沾客泪多。吾道是非同坎坷，先朝耆旧渐消磨。即今头白相逢日，筋骨摧残柰我何。
过沙河承刘杜三明府移尊就榻话旧感赋·其二
作者：钱澄之
朝代：明
体裁：七言律诗

闽山古驿小桥边，回首分携三十年。命薄总无分出处，身衰又复见烽烟。高车顾客留城外，永夜论心就榻前。吾废不妨归闭户，怜君只影倍凄然。
过深庄与刘超宗有卜邻之约
作者：钱澄之
朝代：明
体裁：七言律诗

大龙深处一庄偏，野涧荒桥屐屡穿。叶满林塘寻去路，松藏屋宇见炊烟。杜门每趁完诗债，好客多亏卖画钱。我老欲依姻娅住，烦君为觅近山田。
过漠埠
作者：钱澄之
朝代：明
体裁：五言律诗

满目悲荆棘，侵霜夜渡河。野狐当昼出，市虎伺人过。白发经秋少，朱虚变姓多。此生甘许国，侧目奈予何。
过甘露阁
作者：钱澄之
朝代：明
体裁：七言绝句

小阁柴门竹里开，游人只到短墙回。官兵伐竹山僧去，三径无篱任往来。
过白安石先生故居
作者：钱澄之
朝代：明
体裁：七言律诗

十里炊烟一带斜，过门惆怅子云家。窗前涧绝通宵响，竹里扉从片雨遮。袖有新文呼酒读，醅无宿酿隔山赊。先生没后儿孙去，剩得亲栽满院花。
过白鹤山汪氏园
作者：钱澄之
朝代：明
体裁：七言律诗

木落高城暑气残，精庐小构隐林峦。主人自去央僧守，佛相长供许客观。一勺井泉通邑酿，数竿水竹隔溪看。蒲团阁上开帘坐，也觉身心半日安。
过白鹿洞不得入示绣山
作者：钱澄之
朝代：明
体裁：七言律诗

先贤此地旧弦歌，惭愧蓝舆洞口过。惟有断碑当孔道，遥怜古木满山阿。藏书院闭人窥少，养士田存官占多。老去始明朱子学，门墙外望欲如何。
过石壁和金太史江文学韵
作者：钱澄之
朝代：明
体裁：七言律诗

行经山隘暗回肠，逐伴累臣此出疆。壁上墨痕淋暮雨，溪边滩响咽斜阳。同归益励临危志，未死偏增殉节伤。记得孝丰闻变后，吞声重趼赴闽乡。
过硕人醒园偶作
作者：钱澄之
朝代：明
体裁：五言律诗

太冲耽野趣，市隐亦萧疏。负郭才通巷，开门别有庐。小亭留客坐，大宅让儿居。自说归田后，缄关懒读书。
过端州感怀
作者：钱澄之
朝代：明
体裁：七言律诗

崧台三载属车停，惭愧偷生此再经。辇路荒残苔已碧，行宫零落琐犹青。可怜古殿悬孤月，仍旧孤城带七星。官舍交衢烧已尽，读书小阁是谁扃。
过罗瓈柯庐居
作者：钱澄之
朝代：明
体裁：七言律诗

忆昨追陪剑水傍，鄞江变后苦相望。风霜偏老支床骨，涕泪犹盈泛海装。调疾雨中糊药室，饭僧松下启斋房。柴桑倘遂平生志，马队雠书应不妨。
过羊城纪事
作者：钱澄之
朝代：明
体裁：五言律诗

不信粤东破，坚城岂望援。捷书方狎至，残骑欲宵奔。振旅全浮海，空营始献门。西关输款将，遗恨范承恩。
过羊城纪事
作者：钱澄之
朝代：明

不信粤东破，坚城岂望援！捷书方狎至，残骑欲宵奔。振旅全浮海，空营始献门。西关输款将，遗恨范承恩。
过老鹳庵
作者：钱澄之
朝代：明
体裁：五言律诗

野路通精舍，山门对面疑。客从林际下，僧在竹间窥。石磴到须坐，好房开始知。师徒欣接待，刚是焙茶时。
过舍侄河上居
作者：钱澄之
朝代：明
体裁：七言律诗

为便躬耕搆草堂，柴门斜启面湖光。瓜棚阴与老农坐，麦酒醅留诸父尝。早稻收供终岁饱，晚荷翻动满村香。甘贫自是吾家法，旧业诗书且勿忘。
过芜关以酒六瓿见阻报税率成·其一
作者：钱澄之
朝代：明
体裁：七言绝句

新诗满箧一帆回，剩得吴阊酒六醅。岂意过关须上税，好风偏教滞江隈。
过芜关以酒六瓿见阻报税率成·其三
作者：钱澄之
朝代：明
体裁：七言绝句

行年八十老烟波，酒兴还输诗兴多。见说上关诗料免，官家关税岂为苛。
过芜关以酒六瓿见阻报税率成·其二
作者：钱澄之
朝代：明
体裁：七言绝句

一生觞咏在江湖，客路朋尊不用沽。今夜月明空对酒，官封官物得尝无。
过芜关以酒六瓿见阻报税率成·其五
作者：钱澄之
朝代：明
体裁：七言绝句

舟过芜关不放行，因携斗酒阻归程。多情转怪韩元少，此是承君送酒情。
过芜关以酒六瓿见阻报税率成·其四
作者：钱澄之
朝代：明
体裁：七言绝句

为爱吴中酒味醇，浅斟留待把杯频。早知涓滴皆官物，悔不倾尊醉榜人。
过苏州口号
作者：钱澄之
朝代：明
体裁：七言律诗

尖头艇子快争先，早见姑苏塔影悬。夜半帮开催棹发，天明妇起换郎眠。军妻船截平江闹，估客帆偷小港穿。急雨好风停不得，阊门回首隔昏烟。
过葛瑞五小饮分得四支
作者：钱澄之
朝代：明
体裁：五言律诗

幽人不出户，吾亦访君迟。巷僻草无径，门开花满篱。衣冠逃世古，道德著书知。曲糵何年断，犹怜不废诗。
过贾太传宅
作者：钱澄之
朝代：明
体裁：七言律诗

贾生宅傍市廛开，为惜春泥蜡屐来。王传未应嗟放逐，汉文要算最怜才。井泉自满通街汲，碑石重新过客哀。谁使湘累同俎豆，冤魂长此共追陪。
过遵王宅
作者：钱澄之
朝代：明
体裁：七言律诗

幽怀真觉世情疏，松竹阴中昼掩庐。深巷客来苔扫后，閒窗诗就茗香初。鼎彝自识无名款，卷轴多藏未见书。我老穷经思借读，何缘得近子云居。
过邓子与有作
作者：钱澄之
朝代：明
体裁：七言律诗

絮语连宵莫厌烦，同人今得几人存。数经国变怜俱在，亲见民艰仗一言。老去贫交常满座，游回债主日填门。高斋斗大才容膝，自写经书课子孙。
过陈山农言别不值
作者：钱澄之
朝代：明
体裁：五言律诗

燕市过从日，于今十九年。故人无不老，时事大非前。母节幽须阐，方书序未传。相过不相值，此别意茫然。
过震泽口号纪哀·其一
作者：钱澄之
朝代：明
体裁：七言绝句

忠臣烈妇沉尸地，望见津梁早断肠。老友情知催棹过，恐经遗迹益悲伤。
过震泽口号纪哀·其三
作者：钱澄之
朝代：明
体裁：七言绝句

也是秋深八月天，五更冒雨此堤边。相随泣血呱呱子，惨死家园又十年。
过震泽口号纪哀·其二
作者：钱澄之
朝代：明
体裁：七言绝句

遗迹经过看不得，恰逢急雨闭篷窗。当时市井谁相念，记得还金潘小江。
过震泽口号纪哀·其四
作者：钱澄之
朝代：明
体裁：七言绝句

难馀去住与谁谋，梦里还劳死者忧。塔寺寄奴重被杀，至今一婢八都留。
过青浦赠周子俶广文
作者：钱澄之
朝代：明
体裁：七言律诗

衰年雅兴未全阑，避世藏身此一官。俸薄且耽邻壤便，时危真觉广文安。飘零皂帽伤迟暮，寂莫青毡耐岁寒。酒罢岂能忘丽句，吴詹殁后与谁看。
过韬光和黄海岸先生韵
作者：钱澄之
朝代：明
体裁：七言绝句

山空策杖响如雷，取次登峰眼渐开。二十五年重到此，谁知不是后身来。
过韶州知方蕴羞以丙戌秋病殁哭成
作者：钱澄之
朝代：明
体裁：五言律诗

屈指云霄彦，遥怜竹马群。几时为异物，何处哭孤坟。爱仆随人散，遗金听客分。举家三十口，零落岭头云。
过龙山龙氏外家
作者：钱澄之
朝代：明
体裁：七言律诗

小蹇崎岖日易昏，万峰环处古烟村。兵烽埽地偏留屋，虎迹沿墙不闭门。避乱全家山足恃，充田有砚产常存。白头诸舅凋零尽，才见庞眉几弟昆。
过龙泉庵
作者：钱澄之
朝代：明
体裁：七言律诗

自伤衰病逐年催，又向峰头策杖来。乘兴偶然逢院入，非时何意过花开。瓯中乳色供新茗，石上钱纹缀古苔。龙井有泉寻不见，拊阑惆怅别僧回。
近来
作者：钱澄之
朝代：明
体裁：七言律诗

近来礼法喜全裁，老去疏顽世不猜。怕著衣凭梅雨裛，懒收书任竹风开。习医道士留偏去，载米邻船望未来。暑气中人餐饭减，那堪河朔共倾杯。
近郊园林四首·其一
作者：钱澄之
朝代：明
体裁：七言律诗

便民城外小山阿，新柳遮门带浅河。沙路客常扶醉返，板桥官为式庐过。池通溪水源流活，径入花阑曲折多。帘户三间连纸阁，不容一榻柰余何。
近郊园林四首·其三
作者：钱澄之
朝代：明
体裁：七言律诗

远峰亭下藏书处，杰阁层轩尽赐金。朴素未忘家学俭，啸歌常觉主恩深。花衔石壁当楼放，树暗回廊满院阴。宣室即今勤顾问，肯容供奉恋园林。
近郊园林四首·其二
作者：钱澄之
朝代：明
体裁：七言律诗

名园咫尺近西关，布置新从虎穴还。怪石洗开添涧壑，古墙拓出纵跻攀。巧当泉注迎虚槛，恰好城低让远山。历尽艰危君不死，馀生合向此中閒。
近郊园林四首·其四
作者：钱澄之
朝代：明
体裁：七言律诗

吾乡胜地侈龙眠，自爱西郊小筑偏。搆屋无多惟匠意，买花期活不论钱。新荷香骤风初过，老桧阴移席与迁。笑指前冈悬瀑布，为君邀作绕阶泉。
返横坑
作者：钱澄之
朝代：明
体裁：古风

嗟予困虎穴，十日始得奔。相距百里间，郁纡丘与原。邅回出间道，荆棘恣扳援。一身尽狼狈，何意还兹村。返景射山坳，黯黯见柴门。松竹无人过，鸟雀方聚喧。我无亲与戚，所恃吏民恩。不见游子返，剪纸为招魂。叩门惊我在，悲喜动鸡豚。父老满村至，问讯罗酒樽。对酒夜不寐，且为父老言。忆昨虏猝至，沙县尘昼昏。我从田阳来，未至众已奔。胡马骄如虎，追奔草木翻。矫翮弋去鸟，投崖斗穷猿。雄剑左右掣，叫呼声正冤。瞬息谅必死，无翼何由鶱。待逝虑以尽，观空心独扪。岂有鬼神力，帡幪令我存。旷然乍生时，初如鸟出樊。山空绝林籁，耳际但潺湲。十步九仆踬，困坐孤石根。乱草迷人迹，空桑得壶飧。野父导我窜，夜深鬼火繁。列炬耀城头，荒鸡喔废垣。失路晨雨澍，漫谷白云屯。跄跄寻烟宿，箕踞土人尊。抱饥滞笋寮，四郊勇就髡。隔水不得渡，欲语声还吞。物色者谁子，一饭哀王孙。夤缘遂兔脱，豁达破羝藩。高山何盘盘，流水何浑浑。引萝度峻岭，解衣涉深源。仰视青云上，遥羡白鸟轩。顿地逢田叟，悯我手足痕。植杖启荆扉，新酒进瓦盆。煖汤百脉和，襆被四体温。诘朝转蹒跚，舁舆命儿孙。渐觉阴翳散，甫知天气喧。经时至茅屋，恸哭如故园。作礼樵牧意，酬酢宁厌烦。父老且勿虑，艰辛不足论。江右已返正，义声动乾坤。蜡诏自湖南，吾当往叩阍。努力谢父老，高义誓勿谖。
返汉口不及抵寓寺野泊怀若朗
作者：钱澄之
朝代：明
体裁：七言律诗

两日江程一日还，雨昏犹见汉阳山。行人趁夜思投宿，榜客收帆畏上关。野寺钟来津市近，晚堂课毕老僧閒。悬知茗熟围灯坐，可道孤篷滞此间。
返贡川邀陈景和何文卿张长卿赵昆石小饮
作者：钱澄之
朝代：明
体裁：五言律诗

避地怜同好，开樽夜语长。风尘看鬓发，涕泪睹冠裳。德是鹿门旧，名从虎穴藏。眼前无大耳，何必去南阳。
返里哭何笃生·其一
作者：钱澄之
朝代：明
体裁：七言律诗

山路跫音半岁稀，谁怜垂老泪频挥。年来屈指交情尽，海内灰心吾道非。得病可因长夜酒，远游为救阖门饥。田畴草茀荆扉掩，祇似中州去未归。
返里哭何笃生·其二
作者：钱澄之
朝代：明
体裁：七言律诗

北归趋问维摩疾，强起坚邀老友留。红稻舂来炊旋熟，碧蛆倾出酒新篘。却看须鬓惊全变，为向交游说渐瘳。我去白门君厌世，谁知此别是千秋。
返里哭方君则·其一
作者：钱澄之
朝代：明
体裁：五言律诗

戚友频凋谢，惟君我最悲。累丧犹在殡，老母正垂危。名弃愁违养，饥驱更远离。尚闻临死日，戒勿令亲知。
返里哭方君则·其二
作者：钱澄之
朝代：明
体裁：五言律诗

去年闻汝病，憔悴在黄州。不肯贫干禄，翻教老漫游。债于身后出，事到死时忧。久辟堪舆说，凭归土一抔。
返里门江上杂作·其一
作者：钱澄之
朝代：明
体裁：五言律诗

贫装惟附载，行止听篙工。舟等潮来活，村经兵过空。年终遍处火，日落一天风。谁识千樯里，愁吟杂老翁。
返里门江上杂作·其三
作者：钱澄之
朝代：明
体裁：五言律诗

倚滩不到岸，此地幸无惊。数问来船信，喜闻前路平。隔年愁上料，几月又装兵。羡煞打鱼者，深宵摇橹行。
返里门江上杂作·其二
作者：钱澄之
朝代：明
体裁：五言律诗

篙师眠最熟，宁顾客心忙。人语邻舟起，鸡声野店荒。渐闻敲石火，似欲理帆樯。风色嗔相问，凭君住不妨。
返里门江上杂作·其五
作者：钱澄之
朝代：明
体裁：五言律诗

谁怜长滞客，今日也开舟。风戒饱帆腹，柁看撇浪头。江豚朝面拜，水鸟近船泅。惭愧东来子，轮君怨石尤。
返里门江上杂作·其四
作者：钱澄之
朝代：明
体裁：五言律诗

联樯邻渐熟，向晓约齐开。旗脚占风转，船头觉浪回。路程嗔早算，篙楫怪频催。神福争钱买，登崖久不来。
还家杂感
作者：钱澄之
朝代：明

此生谁料有还期，哭罢相看梦里疑。同产仅余三子在，一门犹仗两兄持。箧中泪渍游人信，壁上蜗残忆弟诗。不是天涯归意懒，归懒原怕到家时。
还家杂感
作者：钱澄之
朝代：明

近家才听丧吾兄，望见柴门百感并。得病只闻思弟剧，远归虚拟出村迎。哭爷娇女帷前识，绕膝孤儿别后生。素喜拮据遗迹遍，经行何处不伤情。
还家杂感·其一
作者：钱澄之
朝代：明
体裁：七言律诗

此生谁料有还期，哭罢相看梦里疑。同产仅馀三子在，一门犹仗两兄持。箧中泪渍游人信，壁上蜗残忆弟诗。不是天涯归意懒，懒归原怕到家时。
还家杂感·其七
作者：钱澄之
朝代：明
体裁：七言律诗

百年旧宅已成烽，子姓蕃盈何处容。长忆联吟庭雪满，最怜合坐烛花秾。茨茅共惜秋乾蔓，绕舍偏怜夜静松。独坐猛然迷往事，依稀墙角数声舂。
还家杂感·其三
作者：钱澄之
朝代：明
体裁：七言律诗

震泽伤心拟渐裁，因君忆旧转增哀。田园荒失寻谁问，屋舍閒封盼我回。移榇长江劳远去，还山浅土亦亲开。平生儿女更相抱，可尚提携娱夜台。
还家杂感·其九
作者：钱澄之
朝代：明
体裁：七言律诗

青山不改昔崚嶒，人事惊看几废兴。春酒久亡枌社侣，晓钟频换竹房僧。旧游剩得贫交在，小字犹闻里妪称。携去婢奴无一返，见伊兄母痛难胜。
还家杂感·其二
作者：钱澄之
朝代：明
体裁：七言律诗

近家才听丧吾兄，望见柴门百感并。得病祇闻思弟剧，远归虚拟出村迎。哭耶娇女帷前识，绕膝孤儿别后生。素喜拮据遗迹遍，经行何处不伤情。
还家杂感·其五
作者：钱澄之
朝代：明
体裁：七言律诗

乡井重来万事徂，同堂犹喜弟兄俱。雁行零落悲门户，马齿参差看鬓须。大宅久烧新葺草，水田频涝罢催租。饥寒莫厌妻孥累，好胜初归旅客孤。
还家杂感·其八
作者：钱澄之
朝代：明
体裁：七言律诗

苦忆坟园泪几潸，佳城郁郁翠微间。麒麟无计成高冢，马鬣终年卧小山。碑石磨留名士撰，墓门开望远人还。国恩未展衣冠禁，泣向松楸恸莫攀。
还家杂感·其六
作者：钱澄之
朝代：明
体裁：七言律诗

交亲毕集草堂盈，握手曾无一笑声。多病未能迎寡姊，象贤且喜接诸甥。关心兄子遗孤健，苦志贫门孀女贞。谊笃更怜吾舅氏，星奔远见渭阳情。
还家杂感·其十
作者：钱澄之
朝代：明
体裁：七言律诗

羁栖自分漫兴嗟，况是园林杖可拿。餐饭苦劳丘嫂爨，起居权寄老僧家。荒凉细径新芟竹，憔悴当轩旧看花。痛惜池松无故倒，涛声夜夜梦天涯。
还家杂感·其十一
作者：钱澄之
朝代：明
体裁：七言律诗

茅屋经时暂聚欢，梦回未许客心安。长贪鱼蟹濒江贱，却恨园庐遍处残。远别林花宜饱看，久忘乡味勉加餐。开春又策江南杖，敢诉频年行路难。
还家杂感·其四
作者：钱澄之
朝代：明
体裁：七言律诗

乱馀未敢信家存，到日牵衣泣满门。乍接远人争识面，试呼乳字已完婚。艰难谋食嗟诸子，老大惊心见众孙。独少童乌虚雁序，看渠罗列暗伤魂。
述井德
作者：钱澄之
朝代：明
体裁：四言诗

有石者井，于宅之东。朝斯夕斯，以养不穷。门百其口，惟井是供。谁其贻之，曰司寇公。（一章）于惟司寇，家声有赫。同支实繁，竞趋其热。矫矫先祖，如泉斯冽。贻兹井阑，以况贞洁。（二章）井阑之来，于山之阳。彼谁者宅，墟址就荒。蒙笼荆棘，翳彼道傍。善人迁焉，厥泽以长。（三章）天道无常，惟德斯久。我饮于井，无誉无咎。嗟司寇公，遗迹未朽。丘墓将倾，子孙不守。尚慎旃哉，歌以垂后。（四章）
述怀·其一
作者：钱澄之
朝代：明
体裁：古风

五月井水寒，十月井水温。阴阳潜变易，智者窥其根。而况气候移，一往不复存。古人有陈迹，每为后世翻。如何章甫儒，犹守圣人言。草木恋故株，人心怀旧恩。不如候旦鸟，能知朝与昏。大运既以然，吾道安足论。
述怀·其七
作者：钱澄之
朝代：明
体裁：古风

虞火戒突直，防堤慎蚁穴。世人重周旋，弥缝虑其缺。而我性狂愚，此道复疏拙。如何谤毁来，反以括囊获。忠告固见猜，绸缪转开隙。中夜内自省，不知愆所积。不见道傍树，编篱得松柏。不见庭中花，种梅成荆棘。世路苟如此，存心复何益。
述怀·其三
作者：钱澄之
朝代：明
体裁：古风

振衣忌太白，滤水恶太清。太清鱼不乐，太白黬易生。举世怀嫉妒，焉能全令名。贤者砥完节，至人多累行。成绮事讥议，伯阳不与争。后世原其毁，焉知至人情。
述怀·其二
作者：钱澄之
朝代：明
体裁：古风

有客授我书，云自张子房。其理本大易，其术役阴阳。十干甲乃遁，六龙首则藏。易爻称帝乙，遁甲义以彰。八卦排九宫，虚者为中央。中央数居五，其色乃正黄。神人避正位，往往游其旁。此义知者谁，庶几老与庄。谁谓兵家言，恐是养生方。
述怀·其五
作者：钱澄之
朝代：明
体裁：古风

灵鸟长苦饥，志士常苦贫。人生何仁义，惟知贿是亲。东邻有戚施，騃愚骇四邻。西舍有娇女，容华耀青春。愿言结欢好，共知非等伦。所重在金帛，岂必重其人。不见南郭子，守道以终身。儿女非不佳，长大无昏姻。
述怀·其八
作者：钱澄之
朝代：明
体裁：古风

吾生固有分，所贵能自知。昨日餍粱肉，今晨抱腹饥。早时纵欢笑，夕暮已生悲。自审分正尔，安敢踰其涯。偃鼠饮满腹，鹪鹩巢一枝。岂不羡鲲鹏，所赋各有宜。远志谅不遂，徒为世所嗤。
述怀·其六
作者：钱澄之
朝代：明
体裁：古风

人生各有志，所志各不违。处者甘藜藿，出者厌甘肥。焉能慕高尚，而辞渴与饥。颜公送酒钱，元亮亦不挥。未闻五侯鲭，遂为西山薇。古人严一介，此道今则微。穷饿未即死，不如且掩扉。
述怀·其四
作者：钱澄之
朝代：明
体裁：古风

扬雄性佚荡，刘向无威仪。抱道空自乐，谁能知其奇。南国有旷士，秉志类如斯。其口不择言，其行乃无亏。我欲从之学，惧为世所疑。世情重色庄，劝以少矜持。此士还大笑，尔胡教我欺。去去勿复言，吾不为人师。
述醉示诸禅人
作者：钱澄之
朝代：明
体裁：古风

昨夜醉归归独后，街头月色清如昼。同行不用更扶持，我醉心知路不谬。分明记向北门归，左氏门开未掩扉。阶下童子唤不醒，阶前花影满人衣。爱此花影对花坐，小童扶入竹房卧。半夜忽疑卧在阶，空庭风露还愁大。犹忆门栊倚壁开，扪壁求门安在哉。那知身在门以内，何处求门更入来。翻然惊觉愧且喜，将心觅心一如此。寄语同社参禅徒，主人原在侬屋里。
送一灵出关寻剩公·其一
作者：钱澄之
朝代：明
体裁：五言律诗

送汝出关去，江城春欲阑。计程万里外，惜别一年宽。勿以天南热，还欺塞北寒。钵囊俱寄此，太觉客装单。
送一灵出关寻剩公·其二
作者：钱澄之
朝代：明
体裁：五言律诗

剩公吾不识，高躅旧京传。忽醒罗浮梦，来参铁岭禅。艰难师友谊，去住弟兄贤。阿字几时到，多君携手还。
送与安上人之越
作者：钱澄之
朝代：明
体裁：七言绝句

越中佛寺遍千峰，何处丛林不可容。近日能诗随付法，漫劳枯坐悟南宗。
送严荪友南还
作者：钱澄之
朝代：明
体裁：七言律诗

扁舟冰雪阻江关，匹马衔泥去莫攀。紫陌岂宜淹皂帽，白云终是恋青山。侯门谢客原耽静，幕府留宾未许閒。见说主人情缱绻，质君书卷要君还。
送人之朗宁
作者：钱澄之
朝代：明
体裁：五言律诗

间道何时达，行旌在朗宁。滩盘百道险，路入万山青。辛苦云中雁，飘零草际萤。因君一怅望，雪涕洒江汀。
送何信周下第
作者：钱澄之
朝代：明
体裁：七言律诗

帝城桃李竞芳菲，独指千山叱蹇归。分手正逢修禊事，到家应及换生衣。青春怪尔经时过，白发嗟予后会稀。计日阿翁花甲近，强收和泪慰庭闱。
送何别驾次公之皖
作者：钱澄之
朝代：明
体裁：七言律诗

长江万里此咽喉，吴楚分疆第一州。峰色晴开天柱晓，涛声夜送海门秋。随班坐候趋衙鼓，出郭看收下网钩。君过枞阳劳借问，射蛟台畔北山楼。
送余佺庐中丞内召掌宪·其一
作者：钱澄之
朝代：明
体裁：七言律诗

中丞雅意化三吴，诏领台端拜命趋。法弊两年知渐革，民劳七郡许全苏。牙旗昼卷春风静，幕府宵深海月孤。自识澄清根本重，却教惆怅满东隅。
送余佺庐中丞内召掌宪·其二
作者：钱澄之
朝代：明
体裁：七言律诗

自昔繁难号此乡，安民不事苦更张。身惟一俭风全变，治与维新吏尽良。远念故交徵著述，行看衰腐有辉光。白头遮道车前满，第一攀辕是老狂。
送僧之浮山访隐
作者：钱澄之
朝代：明
体裁：古风

有僧新从剡溪还，拄杖揖我游浮山。浮山别来三十载，尔去不得同跻攀。当时游屐殊草草，到今无诗亦自好。石上题者谁最工，尔到山中细搜讨。岩壑玲珑凿不成，拄杖卓地铿有声。远公棋局千年在，未分一著谁分明。汝纵明得向谁语，劝汝莫挝上堂鼓。如今道场那得兴，权在居士不在僧。如今禅师入院苦，佛子沿门求山主。华严寺中有堂头，衣钵费尽僧始留。佛法之坏至于此，尔辈出世亦足羞。浮山可游不可住，知君饶有山水趣。九带堂前一茅屋，差可拥炉煨黄独。
送兄子廉裕及儿子法祖回里
作者：钱澄之
朝代：明
体裁：五言律诗

久无儿女恋，此别觉依依。远路悭童仆，炎天尚袷衣。莫贪行旅速，须趁米船归。寂莫西街屋，从今独掩扉。
送刘通侯返黔寄乃叔晋仲刺史都匀
作者：钱澄之
朝代：明
体裁：五言律诗

故人天末宦，异地得通家。草入郎官舍，山深刺史车。庞眉烟际锁，双鬓瘴边华。西送阿咸路，相思蛮树遮。
送刘通候返黔，寄乃叔晋仲刺史都匀
作者：钱澄之
朝代：明

故人天末宦，异地得通家。草入郎官舍，山深刺史车。庞眉烟际锁，双鬓瘴边华。西送阿咸路，相思蛮树遮！
送别宪幕林树本之桂林
作者：钱澄之
朝代：明
体裁：七言律诗

薄宦天南幸比邻，送君西去黯伤神。趋朝有诏敦元老，抗疏分班出小臣。政本岂应容失节，幕僚借此欲抽身。桂林留守招贤地，扼腕同心大有人。
送别宪幕林树本之桂林
作者：钱澄之
朝代：明

薄宦天南幸比邻，送君西去黯伤神！趋朝有诏敦元老，抗疏分班出小臣。政本岂应容失节，幕僚借此欲抽身。桂林留守招贤地，扼腕同心大有人！
送别张敦复还朝·其一
作者：钱澄之
朝代：明
体裁：七言律诗

奉诏趋程驿路赊，乍辞三径理征车。宦情久淡偏承宠，主眷方浓敢恋家。休沐几曾离翰墨，对扬多是吐烟霞。知君别后难忘处，碧藕当轩万朵花。
送别张敦复还朝·其二
作者：钱澄之
朝代：明
体裁：七言律诗

秋至天清一雁飞，故人相送出林扉。青山来去云常在，白首追陪客渐稀。读易有书陈讲幄，吟诗无梦到渔矶。赐金园上亲栽树，争长新阴待尔归。
送别曾青藜入楚
作者：钱澄之
朝代：明
体裁：七言律诗

百粤三吴万里经，游踪不为大亲停。难兄西迈穿秦栈，令弟南趋过洞庭。岁晚江深孤棹远，天寒氛净九嶷青。同时鸥侣如相问，说向心灰似管宁。
送别杨中丞自皖移节之楚·其一
作者：钱澄之
朝代：明
体裁：七言律诗

杖钺江城江正清，又移旌节向南荆。吏民恋切惊迁转，吴楚情分见送迎。天柱碑悬空泪点，武昌棹发有歌声。北风不省人攀卧，直趁云帆上水行。
送别杨中丞自皖移节之楚·其二
作者：钱澄之
朝代：明
体裁：七言律诗

馀年初谒戟门尘，军吏惊看皂帽新。久识虚怀勤国士，何期破格礼遗民。纵谈今昔都无讳，赠别文章祇任真。此去南楼风月好，应知常念老诗人。
送别潘俨思回钱塘
作者：钱澄之
朝代：明
体裁：七言律诗

萧萧孤棹倚沙头，抱病还成失意游。诗句酒杯馀半载，图书药裹只扁舟。故人谁贺王舍火，客路休添潘岳愁。羡尔轻装容易去，却怜多累苦淹留。
送别程姜若司马入觐予亦言旋·其一
作者：钱澄之
朝代：明
体裁：五言律诗

两载芝山客，交情久益知。馆餐曾未倦，应接浑忘疲。巷僻停车久，杯浓出署迟。秋风分手后，何处不相思。
送别程姜若司马入觐予亦言旋·其二
作者：钱澄之
朝代：明
体裁：五言律诗

此别一何遽，驰驱入觐年。山川嗟远道，鞍马逼寒天。也识家偏近，其如病甫痊。贤劳君自惯，亲故独心怜。
送别穆修玄入大安关
作者：钱澄之
朝代：明
体裁：五言律诗

去住凭神决，君侯鉴我诚。如何今再问，不放与同行。客路吾谁仗，他乡别太轻。故人兹独往，惭愧远来情。
送别穆修玄入大安关
作者：钱澄之
朝代：明

去住凭神决，君侯鉴我诚。如何今再问，不放与同行！客路吾谁仗？他乡别太轻。故人兹独往，惭愧远来情！
送吴青闻给谏解官西上
作者：钱澄之
朝代：明
体裁：七言律诗

炉烟初散解朝衣，白舫苍梧去不违。抗疏未蒙明主放，避谗先许直臣归。忧时计笑书生过，去国人怜谏草稀。似我合随梅尉隐，伏波山下订渔矶。
送吴青闻给谏解官西上
作者：钱澄之
朝代：明

炉烟初散解朝衣，白舫苍梧去不违。抗疏未蒙明主放，避谗先许直臣归！忧时计笑书生过，去国人怜谏草稀！似我合随梅尉隐，伏波山下订渔矶。
送姚翁默仙入平西山中寄曼公
作者：钱澄之
朝代：明
体裁：五言律诗

尚有故人恋，胡为更远寻。滩流当夏恶，瘴气入西深。采药蛮中兴，钞方学士心。逃虚知已久，应喜得跫音。
送姚翁默仙入平西山中，寄曼公
作者：钱澄之
朝代：明

尚有故人恋，胡为更远寻！滩流当夏恶，瘴气入西深。采药蛮中兴，钞方学士心。逃虚执已久，应喜得跫音！
送宗鹤问广文假归扬州
作者：钱澄之
朝代：明
体裁：七言律诗

八月涛声江上秋，广文心急下扬州。经营行旅仍邀客，委曲官衙替买舟。宦薄总无初意气，吾衰惟记旧交游。竹西歌吹前朝梦，为报狂生久白头。
送家禹铭入都
作者：钱澄之
朝代：明
体裁：七言律诗

齐女门边舟乍开，春风逐伴上燕台。家声共是钱王裔，世路争需幕府才。合室长饥惟客恃，亡亲未葬待游回。同时好士人都去，欲为游扬书漫裁。
送将乐余不远还闽并寄双峰何剑客诸子
作者：钱澄之
朝代：明
体裁：古风

我昔壮岁游闽山，一官半刺风尘间。事去仓皇窜岩谷，谷口遗民恣往还。垂老复作双峰客，何氏园林高士集。衣冠最古有余生，酒酣话旧相持泣。生也无家挟策游，余亦终岁一扁舟。三度相寻不相见，留诗北山楼上头。残年细雨江天暮，蹇驴泥滑江头路。十年离别话连宵，明晨冒雨渡江去。庐州邂逅殊草草，毕竟交情吴下好。同宗耆旧忠孝人，半塘街上称二老。君在吴下久有声，吟诗把笔任纵横。诗思书法非时尚，高风亦自动公卿。自出闽关十七载，无端蜃市须臾改。何氏尊前旧酒人，君今归去知谁在。何郎别我春明门，曾传口讯到江村。相逢应念吾衰甚，倘得重寻或尚存。
送张素存编修假归省亲京口
作者：钱澄之
朝代：明
体裁：七言律诗

张翰扁舟去莫攀，宦情早为乞归閒。囊因好学常赍笔，门畏求书祇掩关。计日瞻云趋北固，临时骑马别西山。老夫稳卧江村久，翻滞长安送尔还。
送徐燕嘉之任忠州
作者：钱澄之
朝代：明
体裁：七言律诗

忠州深在万山阿，驿路崎岖客罕过。兵马频经烟瘴少，官僚初选士人多。公田税薄供薪俸，佐吏衙閒足咏歌。见说蛮中容宦隐，边方课最法如何。
送梁药亭庶常假回岭南
作者：钱澄之
朝代：明
体裁：七言律诗

木天新贵旧狂生，乞假南还冒暑行。客路漫愁梅岭热，归帆应俟曲江清。为寻老友潜投刺，怕见时流罕入城。屈指回朝春未暮，故人书籍已初成。
送梅杓司回宣城并问君谟
作者：钱澄之
朝代：明
体裁：七言律诗

霜天冻滑小桥驴，送汝冲寒返旧庐。萧寺冬还为客日，敬亭月上到家初。道衰遍地难行脚，游倦归山好著书。借问君谟汤处士，瓷罂瓦钵兴何如。
送毛恭则出监鄂国军
作者：钱澄之
朝代：明
体裁：七言律诗

敕书使节下青霄，揽辔春城驿路遥。帝念元戎勤借箸，诏加司马早辞朝。楚疆戎伏毋忘备，鄂国功高未许骄。克敌安民真将略，耕桑千里待君招。
送毛恭则出监鄂国军
作者：钱澄之
朝代：明

敕书使节下青霄，揽辔春城驿路遥。帝念元戎勤借箸，诏加司马早辞朝。楚疆戎伏毋忘备，鄂国功高未许骄！克敌安民真将略，耕桑千里待君招！
送瞿寿明奔难桂林
作者：钱澄之
朝代：明
体裁：五言律诗

信是粤西破，元公岂望生。慈孙哀毁日，小妇别离情。匍匐宵奔难，风尘哭送行。平生师友谊，尽在桂林城。
送瞿寿明奔难桂林
作者：钱澄之
朝代：明

信是粤西破，元公岂望生。慈孙哀毁日，小妇别离情！匍匐宵奔难，风尘哭送行。平生师友谊，尽在桂林城。
送罗弘载入皖幕
作者：钱澄之
朝代：明
体裁：七言律诗

江城府署最萧疏，风物遥怜入幕初。村店家家酤白酒，官厨顿顿厌鳇鱼。龙山雨霁明朝幕，雁汊秋喧伴夜书。见说罗含多逸兴，扁舟肯问野人庐。
送胡妙山还里
作者：钱澄之
朝代：明
体裁：五言律诗

燕台不可住，况是乍寒时。客到都门贱，歌逢酒伴悲。世情今已见，诗句几人知。秋色江南好，还山正及期。
送莆田林穆之游南康将有贵竹之行
作者：钱澄之
朝代：明
体裁：七言律诗

一时词客散芝城，又送君为万里行。舟楫前途应得伴，屋梁孤月倍含情。鄱阳水阔山城近，贵竹烟消驿路平。此去故人如见问，白头不改旧狂生。
送蔡君亮孝廉之新安入闽
作者：钱澄之
朝代：明
体裁：七言律诗

岭峤崎岖去路赊，乱山孤县偶停车。酒楼窗近闻歌管，佛院墙倾见藕花。浪迹终年长作客，多情到处且为家。天都取道闽关便，还指羊城向海涯。
送金宾王广文回吴
作者：钱澄之
朝代：明
体裁：七言律诗

通家意气早相亲，设教江城喜近邻。庭馆手栽花树活，山川初听管弦新。寻常生计因官拙，寂莫归装较昔贫。旧傍花溪居在否，一枝且得暂栖身。
送门人吴天况广文之吴江
作者：钱澄之
朝代：明
体裁：七言律诗

松陵吴越交冲地，学舍巍然面大河。隔郡生徒趋讲席，停轩使客听弦歌。扁舟到处湖山好，纱帐閒中唱和多。莫谓老人从此别，馀年犹拟数回过。
送陈昌箕广文之永安并柬诸友
作者：钱澄之
朝代：明
体裁：七言律诗

广文官满不闻迁，还向交游觅酒钱。已嘱老妻牢锁印，又逢高会慢开船。山城兵占悲沙县，村郭人稠忆贡川。记取侯门多债主，莫将觞咏了残年。
送龚含五太史南还
作者：钱澄之
朝代：明
体裁：七言律诗

南海飘然一雁新，通家此日倍情亲。官因分谤同时罢，兴在论文独任贫。旅食艰难留老友，归装萧索助门人。怜君驿路秋天远，剩有清风为洒尘。
途中杂诗·其一
作者：钱澄之
朝代：明
体裁：五言律诗

京西千里地，衮衮入黄埃。兵过村皆废，人稀店不开。军麾同路发，羽骑卷尘来。向晚争投宿，前途立马催。
途中杂诗·其三
作者：钱澄之
朝代：明
体裁：五言律诗

未到清风店，闻名心已清。两边高柳合，一带晚蝉鸣。疲马迎凉健，征衣入暮轻。加鞭思骋步，犹起少年情。
途中杂诗·其二
作者：钱澄之
朝代：明
体裁：五言律诗

去住由人制，行藏自赧颜。无边河北路，不断太行山。百战兴亡地，千秋指顾间。平生怀古兴，未许马蹄閒。
途中杂诗·其五
作者：钱澄之
朝代：明
体裁：五言律诗

何年开甬道，今已半颓垣。砦散防兵打，村空贺妇存。梨花迎路放，柳絮逐尘翻。燕赵佳人地，谁销浪子魂。
途中杂诗·其六
作者：钱澄之
朝代：明
体裁：五言律诗

结茅无比屋，穿窦信如圭。沙阔榆分陌，畴平麦少畦。雨中黄鸟度，烟外杜鹃啼。客伴愁相失，南征马不迷。
途中杂诗·其四
作者：钱澄之
朝代：明
体裁：五言律诗

鸡鸣行李动，逐伴耐朝饥。小驿人争马，空墙客和诗。雨遮襄子国，沙没信陵碑。满目悲歌地，乘轩那得知。
途中杂诗又十首·其一
作者：钱澄之
朝代：明
体裁：五言律诗

常山形胜地，城郭至今雄。客起悲歌兴，人存河朔风。千峰凭堞近，一水绕壕通。想到荷花放，清香满郡中。
途中杂诗又十首·其七
作者：钱澄之
朝代：明
体裁：五言律诗

平生怀邺下，白首渡漳河。风急争舟楫，沙深陷马骡。三台不可见，疑冢至今多。千古英雄恨，无如老去何。
途中杂诗又十首·其三
作者：钱澄之
朝代：明
体裁：五言律诗

十里沙河路，离城一望平。过风无去迹，植石表前程。浩浩江心渡，漫漫雪里行。殷勤吾老友，远讯见交情。
途中杂诗又十首·其九
作者：钱澄之
朝代：明
体裁：五言律诗

我怀淇澳竹，欲见一竿难。闻道百泉上，森然万个寒。官厨求异味，新笋佐朝盘。却忆江南客，僧房正饱餐。
途中杂诗又十首·其二
作者：钱澄之
朝代：明
体裁：五言律诗

春深沙不冻，未晓涉滹沱。水落无舟候，桥平并马过。波声东去小，山色北来多。何事诒诸将，乘冰急渡河。
途中杂诗又十首·其五
作者：钱澄之
朝代：明
体裁：五言律诗

古藤何代树，花覆昼冥冥。引蔓垂千尺，分阴盖一庭。逢僧邀小憩，立马嗅微馨。底事炎曦里，冲尘不暂停。
途中杂诗又十首·其八
作者：钱澄之
朝代：明
体裁：五言律诗

孤城烟不起，近市小桥通。立马殷墟地，长怀卫武公。潺湲淇水响，萧瑟竹林空。濮上今何处，临流忆国风。
途中杂诗又十首·其六
作者：钱澄之
朝代：明
体裁：五言律诗

来往邯郸道，卢生正熟眠。人嗟方入梦，吾羡是真仙。即此机全息，原无道可传。劳劳尘里客，高卧是何年。
途中杂诗又十首·其十
作者：钱澄之
朝代：明
体裁：五言律诗

渡口行将近，前驱吏过曾。河催官早祭，舟让马先登。到岸风偏顺，中流浪始兴。南归从此便，无意更凭陵。
途中杂诗又十首·其四
作者：钱澄之
朝代：明
体裁：五言律诗

过尽沙河路，林阴暂驻鞍。忽惊追骑转，遥掷赫蹄看。叙别廿年久，经过一面难。僮儿传远念，述罢涕汍澜。
遇曾庭闻芜阴市上
作者：钱澄之
朝代：明

自着淄衣万恨平，穷途遇尔转伤情。我从岭外经年至，君向江南何处行？瓢笠喜无乡里识，须眉犹使故人惊。相持莫便当街哭，为到郊原一放声。
遇曾庭闻芜阴市上
作者：钱澄之
朝代：明
体裁：七言律诗

自著方袍万恨平，穷途过尔转伤情。我从岭外经年至，君向江南何处行。瓢笠喜无乡里识，须眉犹使故人惊。相持莫便当街哭，为到郊原一放声。
遇难得释间道入梧州寻曼公感事得愁字·其一
作者：钱澄之
朝代：明
体裁：五言律诗

脱身无路窜，冒死入梧州。我自笼中出，君犹俎上忧。抱头眠破被，灭烛泣空舟。万里明朝别，遥遥天际愁。
遇难得释间道入梧州寻曼公感事得愁字·其二
作者：钱澄之
朝代：明
体裁：五言律诗

湔血辞胡服，甘心是楚囚。拂庐依马枥，仙仗忆龙舟。漓水千年绿，梧云万古愁。朗宁不可到，吾道合淄流。
道上口占赠同行清漳李生
作者：钱澄之
朝代：明
体裁：七言律诗

行旅萧条客路悲，孤心相仗互追随。霜严鸡唤登程早，日落驴疲下店迟。扑面尘迷贪话旧，低头山过为吟诗。看君万里轻来往，辛苦难堪老大时。
遥哭松江徐复庵
作者：钱澄之
朝代：明
体裁：七言律诗

三吴遗老见全稀，拟过松江愿又违。绝岛暗闻徐福返，渡辽虚盼管宁归。艰难令弟穷途死，惆怅孤儿旧业非。我有拊棺无限泪，含来宿草墓前挥。
避兵寓曾汝荐孝廉村中即事·其一
作者：钱澄之
朝代：明
体裁：五言律诗

虚有芒鞋愿，烽尘塞路赊。夜随勾漏令，同到孝廉家。蔬圃甘蕉亚，柴门刺竹遮。盈床有书史，且得混年华。
避兵寓曾汝荐孝廉村中即事·其三
作者：钱澄之
朝代：明
体裁：五言律诗

井络猺相杂，居人俗自分。村姬新草屩，峒女古花裙。腊月蕉衣热，终朝椰酒醺。此乡少红树，朱果故纷纷。
避兵寓曾汝荐孝廉村中即事·其二
作者：钱澄之
朝代：明
体裁：五言律诗

苍梧冬不改，烂熳见花开。水碓娇蛮妇，牛栏瘦野梅。岁残唯伏枕，愁绝且衔杯。地主兹乡望，毋妨醉尉猜。
避兵寓曾汝荐孝廉村中即事·其五
作者：钱澄之
朝代：明
体裁：五言律诗

峒口寻溪得，村村可杖藜。树空穿作甑，桑曲缚成犁。守廨山僧妇，持门稚子妻。经旬淫雾雨，愁煞鹧鸪啼。
避兵寓曾汝荐孝廉村中即事·其六
作者：钱澄之
朝代：明
体裁：五言律诗

同人咸集聚，异域漫兴悲。姓字居停识，行藏比户疑。客厨频治馔，茅屋可吟诗。时倚钓竿竹，看垂百尺丝。
避兵寓曾汝荐孝廉村中即事·其四
作者：钱澄之
朝代：明
体裁：五言律诗

瘴热迷冬夏，真成窜逐乡。见人摇女草，留客醉槟榔。蕉鲊篱根美，菜牛岭上藏。此身总飘泊，渐习住蛮方。
避寇移家舞鸾乡
作者：钱澄之
朝代：明
体裁：五言律诗

今日渡江好，风平无浪痕。妻儿收琐碎，仆婢括鸡豚。舟小能容我，家贫易出门。临行别邻里，洒泪送前村。
避暑茅蓬二首·其一
作者：钱澄之
朝代：明
体裁：七言律诗

豸角峰前老比丘，为贪岩壑结茅幽。朝饥自待人天供，夜坐时看虎豹游。驱遣石头沿路伏，周旋泉脉绕阶流。只今酷暑逃无地，早晚林间已似秋。
避暑茅蓬二首·其二
作者：钱澄之
朝代：明
体裁：七言律诗

荒馆羁栖毒热偏，出城松竹意萧然。免闻市上呼天祷，乍到山中整日眠。畬客求分官路水，厨人妄费笕来泉。瓜棚豆架随时摘，不省今年是旱年。
避骢行
作者：钱澄之
朝代：明
体裁：古风

今之佥宪古侍御，尊于御史次大夫。本朝卿士重此选，弹压台班号要途。岂知中兴贱名器，此官滥授如儿戏。往岁用酬迎驾功，秀水小吏豸冠雄。今春特允堵公荐，许生躐级擢风宪。此辈致身殊不劳，笑我老守郎官曹。日日街头骑瘦马，相逢却避骢马高。
邓尉山寺
作者：钱澄之
朝代：明
体裁：七言律诗

梵宇凭陵水一隅，闻窗面面领全湖。遥峰伏作当阶岫，小艇轻同泛渚凫。野性从来宜浩荡，禅心祇合对虚无。高轩坐忆牛头寺，指点长江万舳舻。
邓府庵棋僧
作者：钱澄之
朝代：明
体裁：七言绝句

邓府庵前草乱生，荒坟细路少人行。竹风满院双扉闭，听得楸枰落子声。
邻舟闻同乡人声
作者：钱澄之
朝代：明
体裁：古风

虔州城楼初击鼓，泊船樯并江头估。欲眠人静声悄然，邻舟忽作乡人语。乍闻疑是平生亲，一听再听客心苦。客子离家不记年，欲话乡思何处吐。乡思乡音听转真，半似吴侬半似楚。扣舷咫尺何由睹，疾风吹满篷船雨。
郑继之寓宅小饮
作者：钱澄之
朝代：明
体裁：七言律诗

看山郭外远移樽，别绪重思促膝论。自向卧房开药酒，且留小酌谢梨园。贫馀庑下才容榻，交满城中少到门。往事话长谁听得，白头独有此翁存。
郧将军入对歌
作者：钱澄之
朝代：明

将军趋朝求召见，天子传宣御水殿。将军廷辨声怒嗔，百官拱手颜色变。中使促对上龙舟，有事面奏香案头。舟中天子东面坐，将军俯伏汗交流。汗流浃背猛气沮，诏谓将军从容语。垆烟移近再三陈，但闻誓死报明主！叩头再拜出君门，忆起胸中未尽言。天威咫尺说不得，始信君王是至尊。
郧将军入对歌
作者：钱澄之
朝代：明
体裁：古风

将军趋朝求召见，天子传宣御水殿。将军廷辨声怒嗔，百官拱手颜色变。中使促对上龙舟，有事面奏香案头。舟中天子东面坐，将军俯伏汗交流。汗流浃背猛气沮，诏谓将军从容语。炉烟移近再三陈，但闻誓死报明主。叩头再拜出君门，忆起胸中未尽言。天威咫尺说不得，始信君王是至尊。
都门喜晤刘豫东御史
作者：钱澄之
朝代：明
体裁：七言律诗

江国琴声接近邻，樽前宾客老偏亲。云霄远上追随阻，车笠难逢问讯频。露白至今花县湛，霜清争见柏台新。平生著作劳垂忆，昨夜才闻话故人。
都门杂咏·其一
作者：钱澄之
朝代：明
体裁：七言绝句

黑窑灯市早春开，閒看游人拥巷来。惟有关东多买主，家家载得满车回。
都门杂咏·其三
作者：钱澄之
朝代：明
体裁：七言绝句

孤松野外恣盘桓，屈干回枝绕院寒。却笑慈恩寺里树，根株枯死尚争看。
都门杂咏·其二
作者：钱澄之
朝代：明
体裁：七言绝句

古寺松根百货居，珍奇满目价全虚。词林无事逢期到，冷眼閒看指旧书。
都门杂咏·其四
作者：钱澄之
朝代：明
体裁：七言绝句

昨夜西风雨乍收，黑龙潭上看新秋。尚书宾客樽前满，一半词人是白头。
都门送别查夏重还里兼订皖上之游
作者：钱澄之
朝代：明
体裁：七言律诗

东南词客聚金台，独买舟随乐令回。燕市柳新攀欲尽，潞河春浅冻初开。谈深塔寺悲先志，吟遍蛮乡见尔才。秋到皖江寻旧好，可能一问白头来。
鄞江怨词
作者：钱澄之
朝代：明

六龙空驻禁城傍，铁骑宫前射锦珰。隆准奇姿人尽识，谁为纪信代君王？此日君王行路难，穷庐犹献八珍盘。金钟玉箸髵䰄进，岂似伊蒲出大官！日落三山烽火迷，乘舆说共左贤栖。长安不作青衣恨，夜半微闻杜宇啼。龙旗何处久淹留，手诏频传催大侯。今日蒙尘栖毳幕，元勋先已著毡裘！
鄞江怨词·其一
作者：钱澄之
朝代：明
体裁：七言绝句

六龙空驻禁城傍，铁骑宫前射锦珰。隆准奇姿人尽识，谁为纪信代君王。
鄞江怨词·其一
作者：钱澄之
朝代：明

六龙空驻禁城傍，铁骑宫前射锦珰。隆准奇姿人尽识，谁为纪信代君王？
鄞江怨词·其三
作者：钱澄之
朝代：明
体裁：七言绝句

日落三山烽火迷，乘舆说共左贤栖。长安不作青衣恨，夜半微闻杜宇啼。
鄞江怨词·其二
作者：钱澄之
朝代：明

此日君王行路难，穷庐犹献八珍盘。金钟玉箸髵䰄进，岂似伊蒲出大官！
鄞江怨词·其二
作者：钱澄之
朝代：明
体裁：七言绝句

此日君王行路难，穹庐犹献八珍盘。金钟玉箸髵䰄进，岂似伊蒲出大官。
鄞江怨词·其四
作者：钱澄之
朝代：明
体裁：七言绝句

龙旗何事久淹留，手诏频催待大侯。今日蒙尘栖毳幕，元勋先已著毡裘。
鄞江怨词·其四
作者：钱澄之
朝代：明

龙旗何处久淹留，手诏频传催大侯。今日蒙尘栖毳幕，元勋先已著毡裘！
鄞江感怀·其一
作者：钱澄之
朝代：明
体裁：七言绝句

山郡迢遥宫殿开，无人不望六龙来。雕梁画柱珠帘捲，留作天骄戏马台。
鄞江感怀·其二
作者：钱澄之
朝代：明
体裁：七言绝句

朱甍相望尽行宫，千里金椎辇路通。去日龙车回未驾，大家骑马自弯弓。
酬三宜大师
作者：钱澄之
朝代：明
体裁：七言律诗

一衲萧然自在身，诸方独有此翁真。寒江破浪违慈母，古寺临龛哭故人。不断情根存世谛，可知佛法在天伦。我无一物堪为供，赤手将来未是贫。
酬严颢亭囧卿
作者：钱澄之
朝代：明
体裁：古风

疾风吹尘沙，白昼晦庭院。故人枉高车，乍接平生面。执手慰艰难，再拜申缱绻。一别三十年，疑是梦中见。喜我神犹王，怪我发全变。我生患难婴，欲语泪先溅。如何青云客，不弃泥涂贱。庭树莽萧萧，顿觉和风扇。问我所著书，新诗复几卷。探编得周易，开览大称善。子夜集嘉宾，炳烛成高宴。指我杵臼交，誇向坐客遍。述我诗句豪，还及当垆倩。风流宛似昨，岁月逝如电。可怜同游子，尽是东南彦。天地一翻覆，回首旧坛坫。死者长已矣，生者异乡县。往事话凄凉，夜深语不倦。嗟我万死馀，生意才如线。区区未死心，寄托在笔砚。古道久不作，故交复谁恋。君今在高位，吹嘘势以便。倘令制作垂，岂必沟壑援。所贵经学传，肯但诗名擅。
酬介丘上人
作者：钱澄之
朝代：明
体裁：七言律诗

竹炉灰暖罢焚香，拥被支离不下床。多病难趺双膝坐，同年早占一头霜。番僧挂钵私传药，宝塔当轩屡放光。牛粪火中黄独熟，肯收涕为俗人忙。
酬剡水禅师出山问疾
作者：钱澄之
朝代：明
体裁：古风

西风振苍林，白云南山起。老僧云中来，顾我松窗里。一路踏秋声，落叶犹满履。病夫困炎熇，为说清净理。所说无奇奥，精切心能喜。老僧六十三，方颐垂两耳。霜雪皓蒙头，啖啜有完齿。禅寂三十年，英雄心未死。振策暮还山，沿溪漱秋水。归山何所为，然灯夜读史。
酬叶苍崖少参招饮·其一
作者：钱澄之
朝代：明
体裁：七言律诗

岁晚江城官舍清，开樽夜召老狂生。曾经陋巷停车问，才及龙门躧履迎。客到半酣谈益纵，诗逢勍敌句难成。看君吐纳真风雅，怪得同声藉主盟。
酬叶苍崖少参招饮·其二
作者：钱澄之
朝代：明
体裁：七言律诗

黄浦惊涛早岁过，馀年重睹旧烟波。自怜易代交游少，遥指南村著作多。近侍即今亲吏事，鸿文耻复应词科。天涯忽漫寻遗老，为许樽前发啸歌。
酬吴山大师相期武夷一晤
作者：钱澄之
朝代：明
体裁：七言律诗

吴山山下逃名客，已作曹溪得法僧。闻道须髯仍戟似，寄来翰墨尚花腾。丹心久死炉中火，热血惟然洞上灯。相距幔亭皆百里，可能高兴与同乘。
酬吴德培参戎矾渡村居
作者：钱澄之
朝代：明
体裁：五言律诗

兵散江州日，将军此避秦。身因无用老，家为报恩贫。鬻具供高士，推居让故人。祇今栖庑下，杯酒亦留宾。
酬园次
作者：钱澄之
朝代：明
体裁：七言律诗

湖州太守最风流，官罢无家任远游。往迹写来烦画手，新词填就趁歌喉。吟坛召客惟求旧，旅舍谋欢未觉秋。时事纷纭看不得，馀年落得闭双眸。
酬姜秀才逢源
作者：钱澄之
朝代：明
体裁：七言律诗

昔年仓卒困风烟，焙笋寮边几夜眠。粒尽谁留韩信饭，途穷忽赠绕朝鞭。崎岖历尽惊予在，飘泊重来念汝贤。高谊即今无可报，留将诗句与人传。
酬实均道积留宿书斋
作者：钱澄之
朝代：明
体裁：五言律诗

夜雨留高馆，扶筇一径赊。苔痕缘石滑，烛影过桥斜。酒醒故园梦，香吹老树花。不知芸阁卧，还拟宿山家。
酬家介臣广文
作者：钱澄之
朝代：明
体裁：七言律诗

广文同是旧王孙，世系分明属弟昆。研席频移为设榻，衣襦尽典与开尊。官閒祇受交游累，俸薄难当食指繁。稍喜北堂亲健在，书声绕膝慰晨昏。
酬将乐余不远过访田间
作者：钱澄之
朝代：明
体裁：七言律诗

自别双峰鬓总华，五年三到老夫家。新诗小阁留题在，暮雨荒村问路赊。羁旅所资惟笔墨，乱离何处是生涯。要君度岁无他献，屋角寒梅正放花。
酬左夏子
作者：钱澄之
朝代：明
体裁：五言律诗

博物推公子，谁堪共讨论。见君能不语，觉我太多言。居僻宁逃世，交严岂闭门。吾乡无古学，史法赖犹存。
酬开少
作者：钱澄之
朝代：明

三十年来钱起名，登坛不用一军惊。皂囊草出宫中诵，铁笔书成海外行。慷慨阿兄真御史，飘零小弟旧狂生。凭君早赞兴刘业，给札兰台赋「两京」。汉廷党祸几人馀，国覆君亡禁甫除。北寺已成元礼狱，西行谁上贾彪书！淮南幕启借前箸，武水壁深开后车。二竖至今为国祟，埋轮不问欲何如！吹笳放畜遍长洲，洒泪逢君泖上舟。战鼓魂销莺脰月，义旗风卷鹤湖秋。袖藏沧海枪犹在，衣溅吴江血未收。每过乌台添往恨，几回掩面哭西州。遍舟震泽去难攀，皂帽单襦自入关。客路行歌逢鬼笑，邻樯辨语识生还。同来仗策推公瑾，独赋伤心是子山！待诏半年徒寂寂，谏章时为破愁颜。
酬开少·其一
作者：钱澄之
朝代：明
体裁：七言律诗

三十年来钱起名，登坛不用一军惊。皂囊草出宫中诵，铁笔书成海外行。慷慨阿兄真御史，飘零小弟旧狂生。凭君早赞兴刘业，给札兰台赋「两京」。
酬开少·其三
作者：钱澄之
朝代：明

吹笳放畜遍长洲，洒泪逢君泖上舟。战鼓魂销莺脰月，义旗风卷鹤湖秋。袖藏沧海枪犹在，衣溅吴江血未收。每过乌台添往恨，几回掩面哭西州。
酬开少·其三
作者：钱澄之
朝代：明
体裁：七言律诗

吹笳放畜遍长洲，洒泪逢君泖上舟。战鼓魂销莺脰月，义旗风捲鹤湖秋。袖藏沧海椎犹在，衣溅吴江血未收。每过乌台添往恨，几回掩面哭西州。
酬开少·其二
作者：钱澄之
朝代：明
体裁：七言律诗

汉廷党祸几人馀，国覆君亡禁甫除。北寺已成元礼狱，西行谁上贾彪书。淮南幕启借前箸，武水壁深开后车。二竖至今为国祟，埋轮不问欲何如。
酬开少·其二
作者：钱澄之
朝代：明

汉廷党祸几人馀，国覆君亡禁甫除。北寺已成元礼狱，西行谁上贾彪书！淮南幕启借前箸，武水壁深开后车。二竖至今为国祟，埋轮不问欲何如！
酬开少·其四
作者：钱澄之
朝代：明
体裁：七言律诗

扁舟震泽去难攀，皂帽单襦自入关。客路行歌逢鬼笑，邻樯辨语识生还。同来仗策推公瑾，独赋伤心是子山。待诏半年徒寂寂，谏章时为破愁颜。
酬开少·其四
作者：钱澄之
朝代：明

遍舟震泽去难攀，皂帽单襦自入关。客路行歌逢鬼笑，邻樯辨语识生还。同来仗策推公瑾，独赋伤心是子山！待诏半年徒寂寂，谏章时为破愁颜。
酬异三
作者：钱澄之
朝代：明
体裁：五言律诗

吴会论交地，汪生亦罕俦。不教时辈识，惟共野人游。新句篇篇稳，春山处处搜。往还为设榻，随意即淹留。
酬张将子给事
作者：钱澄之
朝代：明
体裁：五言律诗

宦况梧垣热，如君冷独殊。巷稀车马过，门少吏人趋。奏事须髯戟，追班意气孤。冰清金给事，寂寞得同无。
酬张将子给事
作者：钱澄之
朝代：明

宦况梧垣热，如君冷独殊。巷稀车马过，门少吏人趋。奏事须髯戟，追班意气孤。冰清金给事，寂寞得同无？
酬张洮侯
作者：钱澄之
朝代：明
体裁：古风

我客西郊一月久，张翁时来门不叩。翁与我同壬子生，彼此相看皆白首。往时魏塘同我来，访君深巷饮君酒。斗室能容四方宾，盘餐一任中馈妇。满床颠倒读残书，尽日谐谑忘形友。作诗嘲君写君生，至今犹载同人口。如何别去十三年，萧然家室一无有。客访君多不在家，出门门付老妪守。我老既懒复蹒跚，那得健步随君走。昨日邀我入倡家，镜中不自嫌老丑。酒量谈锋仍旧雄，形骸虽衰禀气厚。君昔同事皆大贤，其人虽死名不朽。君惟未死无盛名，天夺君名予君寿。嗟我一生为劳薪，心血已枯生亦偶。从此更别十三年，犹能从君饮酒否。
酬张炳公
作者：钱澄之
朝代：明
体裁：七言绝句

乡里情从客路亲，衣裘染尽软红尘。同时结伴怜予老，长是前驱作主人。
酬徐公肃司成·其一
作者：钱澄之
朝代：明
体裁：七言律诗

君家兄弟交情古，前辈风流今尚存。庭馆惯留高士榻，生徒矜出大贤门。邀欢彻夜神逾王，折节穷儒道益尊。几度登筵频值雨，衔杯坚坐听狂言。
酬徐公肃司成·其二
作者：钱澄之
朝代：明
体裁：七言律诗

头白名坛未见遗，每逢开阁亦追随。微言妙解诙谐里，雅量争雄半醉时。序坐自伤衰老僭，论心先荷令兄知。南归倘践扁舟约，准寄西堂唱和诗。
酬徐松之以百城烟水集见示
作者：钱澄之
朝代：明
体裁：五言律诗

汲汲松陵叟，吟坛兴正长。饥寒馀腹笥，辛苦老名场。胜地搜难尽，佳篇见不忘。茫茫烟水愿，头白为谁忙。
酬徐白峰赠画
作者：钱澄之
朝代：明
体裁：七言律诗

徐生书画古人俦，吴下今推第一流。萧寺屐残燕市冻，江城门锁魏塘秋。风尘不变烟霞色，冰雪惟增笔砚愁。一幅单条劳写赠，持归长挂北山楼。
酬戴山民孝廉
作者：钱澄之
朝代：明
体裁：七言律诗

二戴曾传大小名，贤书远慰豫章城。重来白社寻安道，共向青云哭子荆。令弟须髯增我老，故人悲愤对君平。多年不作鸡窗梦，为尔还深风雨情。
酬所知见询
作者：钱澄之
朝代：明
体裁：七言律诗

踯躅干戈行路难，荷君书讯寄巑岏。青山敢绝周家粟，白发犹贪刘氏冠。难后一身成瓠落，春来双膝病蹒跚。颜公若念陶潜旧，愿乞青溪老钓竿。
酬方搢公民部·其一
作者：钱澄之
朝代：明
体裁：七言律诗

旧游意气已全新，野性惟宜老友亲。待客近情为客久，治家有法起家贫。才窥白发先辞禄，自出红尘不见人。破衲所需容膝地，可堪晨夕作比邻。
酬方搢公民部·其二
作者：钱澄之
朝代：明
体裁：七言律诗

门掩城隅向夕阴，狂奴索醉动追寻。閒教歌舞新翻曲，缓搆园亭足用心。礼法疏因同学早，宦情冷是读书深。最怜垂老生英物，才识之无绕膝吟。
酬方蕴修
作者：钱澄之
朝代：明

谁失方干意，愁吟动地哀！言将蹈海去，怪我踏冰来。威庙怒犹在，孝陵云不开。伤心是庾信，白发被君催！
酬方蕴脩
作者：钱澄之
朝代：明
体裁：五言律诗

谁失方干意，愁吟动地哀。言将蹈海去，怪我踏冰来。威庙怒犹在，孝陵云不开。伤心是庾信，白发被君催。
酬曼公前辈枉贺用韵
作者：钱澄之
朝代：明
体裁：七言律诗

宫衣叨著主恩新，笑向同门拜后尘。几郡偏安称太史，千秋正统忝词臣。龙眠流落悲三子，凤沼从容有二人。早望趋朝开史局，毋烦诏使往来频。
酬朱润生
作者：钱澄之
朝代：明

汾湖两绝句，一市共悲伤。难后嗟零落，南来见表章。黄泉谁寄慰！青史且输香。属和篇篇好，吾将罢悼亡。
酬朱润生
作者：钱澄之
朝代：明
体裁：五言律诗

汾湖两绝句，一市共悲伤。难后嗟零落，南来见表章。黄泉谁寄慰，青史且输香。属和篇篇好，吾将罢悼亡。
酬李醒斋文衡·其一
作者：钱澄之
朝代：明
体裁：七言律诗

词臣新沐主恩优，特简衡文第一州。遂使繁声还大雅，果然藻鉴尽名流。搜奇应少遗珠叹，怀古能无故剑求。回首西园酬唱夜，清光仍见月当头。
酬李醒斋文衡·其二
作者：钱澄之
朝代：明
体裁：七言律诗

胜集高吟永夜樽，别来潦倒不堪论。篇章祇藉交游重，气谊宁知位望尊。风教一新多士变，书香得继故人恩。即今车笠情谁笃，信有南州古道存。
酬松关见过并柬晓庭
作者：钱澄之
朝代：明
体裁：七言律诗

空林雨滞独徘徊，喜有冲泥老衲来。山路翠深沾亦好，须髯白尽见还猜。怪君受戒将诗废，看我挥杯用茗陪。寄语缄关参学者，何妨特为故人开。
酬汪辰初
作者：钱澄之
朝代：明
体裁：五言律诗

三年沦异域，一命重同官。以我栖山苦，羡君渡海安。图书随宦失，生死诉人难。近奉新功令，休称两鬓完。
酬汪辰初
作者：钱澄之
朝代：明

三年沦异域，一命重同官。以我栖山苦，羡君渡海安！图书随宦失，生死诉人难。近奉新功令，休称两鬓完！
酬泰斋二鸿过江楼小饮即席和韵
作者：钱澄之
朝代：明
体裁：七言律诗

小阁含风秋欲阑，惊涛千顷静中观。攀梯窸窣劳高屐，捲幔依违见远峦。虚拟琴高能控鲤，也知梅福竟骖鸾。从今姻娅称三隐，文酒追随岁月宽。
酬王山长广文
作者：钱澄之
朝代：明
体裁：七言律诗

长沙才子气如云，垂老雄姿尚出群。学舍半毡聊借坐，词坛一席许谁分。饥来倔彊陶元亮，酒后凄凉郑广文。不是遇君偏好辩，辩才那得更如君。
酬白云窝李磊英居士
作者：钱澄之
朝代：明
体裁：七言律诗

早岁栖山发已皤，全家隐在白云窝。屡游城市为官赚，时办盘餐候客过。镌篆技高酬直少，茶枪价贱赠人多。最怜膝下儿孙众，婚嫁茫然奈老何。
酬石濂大师
作者：钱澄之
朝代：明
体裁：七言律诗

穷途相见早相亲，天界威光藉汝新。绝技满身通不碍，新诗落笔喜无尘。能倾衣钵成师志，惯作丹青救客贫。最妙写真谁乞得，雨中偏貌白头人。
酬程松皋中秘
作者：钱澄之
朝代：明
体裁：七言律诗

奉常交谊向来疏，中秘殷勤独好余。召客论文时置酒，蠲资给札与钞书。虚名何意腾京国，吾道应甘弃里闾。怪尔耽吟思执礼，共穷经学意何如。
酬童方平
作者：钱澄之
朝代：明
体裁：七言律诗

吾家外族世多贤，旧宅城南小巷偏。一榻梧阴留客坐，半间书室与人连。为窥图象门常闭，但得篇章手自编。长夏写经雠校苦，可知经学要君传。
酬纪伯紫见过
作者：钱澄之
朝代：明
体裁：古风

平生踪迹白门久，白门名士皆好友。吾兄落落罕深言，著作常推第一手。昔时住近周处台，门掩三径长不开。祝君初度叩门出，至今负我春酒杯。如此才情竟萧索，老去祇为诸侯客。终年笔札远依人，头白才逢大宗伯。宗伯词坛第一人，与君笔墨交有神。丈夫得为知己用，何必宠誉出其身。我老策蹇到都下，都下故人知者寡。相逢执手为踌蹰，伤予多难泪盈把。旅舍萧条顿有春，也知不语意气真。看君落穆情如此，愧煞输心慷慨人。
酬罗南生秀才移樽见过
作者：钱澄之
朝代：明
体裁：七言律诗

灰心萝薜挂簪缨，揽辔三秋异代情。才见残霞收宿雨，更闻水鸟弄新晴。虚堂香暖深深坐，浊酒天寒细细倾。拼向竹林终日醉，豺声满路莫谭兵。
酬罗奎之秀才
作者：钱澄之
朝代：明
体裁：七言律诗

羁栖重返故溪滨，好友相逢涕泪频。怀抱仅存三岁子，晨昏犹侍百年亲。灯前目力嗟偏短，颔上髯丝与共新。咫尺郭门曾不入，对君犹见古冠巾。
酬胡翁吉甫
作者：钱澄之
朝代：明
体裁：七言律诗

吾乡雅好为长句，前辈输君律最工。綵笔更于垂老健，白头独见此翁雄。步趋似得轻身术，口角犹存善谑风。夙昔怜才今不改，逢人为我哭途穷。
酬范秋涛太史
作者：钱澄之
朝代：明
体裁：五言律诗

齐门来往僻，喜近素心居。巷指先贤宅，家藏历代书。冷知交道重，静与世情疏。置酒邀宾外，常时祇闭庐。
酬蒋亭彦
作者：钱澄之
朝代：明
体裁：七言律诗

蒋诩萧然三径存，客来踞榻漫呼门。身经忧患名心淡，家自穷愁友谊敦。念我龙钟谋致药，随时鲑菜亦开樽。莫将少日诗频诵，往事凄凉不可论。
酬蒋潜伯客中·其一
作者：钱澄之
朝代：明
体裁：五言律诗

吾乡才辈起，今数蒋生奇。作客长干寺，思亲岁暮时。卖文营襆被，寄食省朝炊。夜坐寒无酒，披衣诵我诗。
酬蒋潜伯客中·其二
作者：钱澄之
朝代：明
体裁：五言律诗

下山先觅汝，屦破寺门霜。早饭潜营米，夜眠累让床。交游情可见，僮仆色难当。故里催科急，期君共整装。
酬蒋素书见赠原韵
作者：钱澄之
朝代：明
体裁：七言律诗

十年江上逐鸥盟，来往江浔不到城。讲易敢言传绝学，吟诗聊可送馀生。深惭吕母椎牛义，空负杨公舐犊情。拟卜茅斋同唱和，恐添新恨入歌声。
酬袭在田孝廉
作者：钱澄之
朝代：明

沙县惊逢断雁行，乱离相抱共存亡。先公旅榇淹蛮土，令弟麻衣带贼伤！左衽最怜吴地客，南冠犹恋汉家装。幸逢正统宁宜去，且辍忧时痛哭章！
酬西蜀唐铸万
作者：钱澄之
朝代：明
体裁：七言律诗

早闻吏迹继先臣，自罢鸣琴厕逸民。乡国无家长作客，生涯有砚不言贫。卖文屡被看山误，索醉惟知访旧频。痴绝损炊营废圃，一钱都付种花人。
酬金给谏卫公
作者：钱澄之
朝代：明
体裁：七言律诗

峒户蛮村老此身，直声猛气动延津。重来琐闼风裁旧，独对青蒲袖草新。多难朝廷容敢谏，中兴将帅重清贫。金章铁券休轻觑，抗疏当关正有人。
酬金给谏卫公
作者：钱澄之
朝代：明

峒户蛮村老此身，直声猛气动延津。重来琐闼风裁旧，独对青蒲袖草新。多难朝廷容敢谏，中兴将帅重清贫。金章铁券休轻觑，抗疏当关正有人！
酬陈云铭见赠并忆尊先君子更
作者：钱澄之
朝代：明
体裁：七言律诗

阿翁坛坫早知名，每忆高谈一坐倾。浊世岂容清白吏，贫家无忝孝廉声。门庭守旧嗟孤挺，笑语亲人觉老成。赠我一篇多感遇，哀吟谁动故交情。
酬陈心微见赠原韵
作者：钱澄之
朝代：明
体裁：七言律诗

半生漂泊发成丝，客路逢迎独有诗。陈氏道风前代著，谢家才藻后来奇。广陵烟月年年艳，建业楼台处处悲。綵笔即今题咏遍，教人重忆壮游时。
酬陈是庵院判
作者：钱澄之
朝代：明
体裁：七言律诗

雄才散地愿多违，长巷深居昼掩扉。院里事稀时一到，橐中金尽尚思挥。入门客惯呼床坐，返寺途遥借马归。禄米举家争待哺，又分游子慰朝饥。
酬陶紫司见过
作者：钱澄之
朝代：明
体裁：五言律诗

都门分手去，心急为宁亲。何意栖吴苑，居然见棘人。谈深知有道，对久觉伤神。步屣无他往，偏寻老逸民。
酬龚在田孝廉
作者：钱澄之
朝代：明
体裁：七言律诗

沙县惊逢断雁行，乱离相抱共存亡。先公旅榇淹蛮土，令弟麻衣带贼伤。左衽最怜吴地客，南冠犹恋汉家装。幸逢正统宁宜去，且辍忧时痛哭章。
醉后赠倩云
作者：钱澄之
朝代：明
体裁：七言律诗

无端潘令挠花残，门掩高杨独倚阑。宝髻绾云妆阁矮，香尘拂地画裙宽。袖抛红豆偷谁打，齿溅青梅不怕酸。最苦夜深翁背痒，欲烦姑爪一搔难。
醉后赠连石庵参军
作者：钱澄之
朝代：明
体裁：古风

三山连子气如云，酒盏诗坛天下闻。家世为儒非所好，无端投笔思从军。军吏豪华复谁过，时事既非家亦破。城中甲第已属人，客里宾朋犹满座。即今侨寓建安城，过客何人不识名。夜夜烧灯呼酒伴，时时按拍听歌声。黄华山居最潇洒，一榻经旬为予下。对雨旋倾架上杯，冲泥每跨槽边马。我本江头憔悴人，感君意气重君真。急难但识朱家义，交游谁信郑庄贫。局蹐辕下不言苦，朝朝带剑趋军府。昨夜酒酣军牒来，仰天长叹不能语。连子连子尔何为，年年为官官转卑。近来军职贱如土，尔独蹭蹬胡数奇。连子大笑频摇手，此城负我千斛酒。问君酒债何时完，酒完之日才迁官。
里人书斋索题
作者：钱澄之
朝代：明
体裁：七言律诗

爱汝尘中志不群，书签笔架总清芬。槛前锦鲫椎冰护，郭外黄花冒雨分。泼茗动邀词客坐，吟诗私许老夫闻。此中正有休心法，漫拟移家住白云。
重九前三日李梅公司马邀同文灯岩何紫屏苏兴三刘远公赏菊即事·其一
作者：钱澄之
朝代：明
体裁：七言律诗

谢公池馆倚城隈，三径斜从竹里开。花绽早邀词客看，鹤驯惊见野人来。庭阶乐事联诗句，身世浮名付酒杯。正好纵谈判烛跋，城头更柝苦相催。
重九前三日李梅公司马邀同文灯岩何紫屏苏兴三刘远公赏菊即事·其二
作者：钱澄之
朝代：明
体裁：七言律诗

名园偶集尽交亲，况接先生满座春。深巷车填知好客，严城锁启为留宾。樽逢重九前三日，坐序他乡第一人。自笑二毛资格废，追随先达僭如银。
重九前夜大风雨广生用前韵见招再和一首
作者：钱澄之
朝代：明
体裁：七言律诗

旅夜愁侵客卧迟，更堪风雨搅床时。却怜池漫花欹岸，预识门开树压篱。蜡屐拟寻临水店，芳樽还趁傲霜枝。喜无败兴催租吏，折柬行行幼妇辞。
重九夜集默公长干寓斋灯下看菊同小范得花宇
作者：钱澄之
朝代：明
体裁：五言排律

城郭人初散，山亭日易斜。未酬佳节兴，同集老僧家。钟闭三门月，灯开满塔花。报霜新雁过，惊露草虫哗。佛案橙新摘，经床菊始华。暗香迷次第，澹影乱交加。铃警栖檐鸽，巢翻定夜鸦。共倾元亮酒，独试远公茶。饮量穷全减，谈锋老渐差。悲秋都不必，吟醉是生涯。
重九日友人见过
作者：钱澄之
朝代：明
体裁：七言律诗

柴门住近大江涯，有客追寻路苦赊。三径叶声高士屐，一庭山色老僧家。茱萸正熟经秋酒，丛桂还留满树花。向后诗坛欣有属，独拚岁月注南华。
重九日周介凡邀同从孙菽鬯饮菡怡阁阁在虎丘山后
作者：钱澄之
朝代：明
体裁：七言律诗

虎丘山后宴游稀，小院疏篱一径微。佛塔当窗听铎语，渔樯近岸挂罾归。僧辞受戒虚陪坐，阁算登高尽启扉。正好巨觥看角量，催人归棹雨霏霏。
重九日过赵翔九家晚登永定禅院楼
作者：钱澄之
朝代：明
体裁：七言律诗

城北萧条处士家，衡门临市短墙遮。绕篱碎菊多无种，上架秋藤细作花。出郭寻山常费酒，为僧邀客自赔茶。凭楼聊应登高节，坐看潮来待日斜。
重九日陵阳诸子邀同晋江黄原虚新会朱锡公暨杨嘉树张师仲刘吉士汎舟舒溪即事
作者：钱澄之
朝代：明
体裁：七言律诗

陵阳风气已将开，座上人皆作赋才。闽粤异乡同把菊，溪山一路可衔杯。初弦月趁船头挂，短笛声随柁尾来。醉插茱萸还齿序，怪予须鬓特相催。
重游上海访史简庵明府
作者：钱澄之
朝代：明
体裁：七言律诗

五十年前此旧游，江天风物又新秋。自怜久客轻黄浦，应少遗民识白头。地辟田畴邀雨足，渠通潮汐绕街流。政成祇觉人情便，怪得农歌夜不休。
重过便足楼·其一
作者：钱澄之
朝代：明
体裁：五言律诗

七年重到此，已异昔来时。宅近迂开径，泉奔汇作池。无窗不映竹，是客尽称诗。有子家堪任，乘时乐自为。
重过便足楼·其二
作者：钱澄之
朝代：明
体裁：五言律诗

小亭方丈地，草草见幽情。俗俭茅充瓦，林多竹作桁。讵堪留热客，但可设棋枰。枕簟追凉处，松风四面清。
重过南园感旧·其一
作者：钱澄之
朝代：明
体裁：七言律诗

名园零落委荒坡，三十年来客恨多。已分旧游惟有梦，却更新主许重过。门开别径迷行迹，楼锁虚窗忆啸歌。回首昔时凋丧尽，情根不死奈予何。
重过南园感旧·其三
作者：钱澄之
朝代：明
体裁：七言律诗

乱馀兴废岂堪嗟，人事争更况物华。槛外藤缠留死树，池边蔬匝替时花。画桥址在思携手，绮阁窗明旧住家。今日短垣分内外，相看咫尺是天涯。
重过南园感旧·其二
作者：钱澄之
朝代：明
体裁：七言律诗

花栏石磴已全非，满地蓬蒿一径微。小院庭心常晒药，虚廊石角尚钩衣。王孙早见骑鲸去，逋客争怜化鹤归。偷得馀生赢底事，赢将衰泪向人挥。
重过南园感旧·其四
作者：钱澄之
朝代：明
体裁：七言律诗

一雨全倾薜荔墙，人家分住读书堂。祇寻蒋诩新开径，莫觅陈登旧卧床。病里争长摇彩笔，樽前限韵赌红妆。同时三子行吟地，石上溪边总断肠。
重过延平访叶慕庐司李·其一
作者：钱澄之
朝代：明
体裁：七言律诗

闽郡溪山在上游，一时司李尽风流。偶逢遗老传新句，且喜荒城是旧游。越国交情怀绣水，皖江文物接黄州。此邦变后难回首，为尔重登百角楼。
重过延平访叶慕庐司李·其二
作者：钱澄之
朝代：明
体裁：七言律诗

不到并州十九年，再来真倚故人贤。似闻洞口猿犹叫，重觅津边剑可怜。名士岂能无过客，此官不用废诗篇。僧窗一卷樊栖草，伴我孤吟夜懒眠。
重过永安访龚云石明府·其一
作者：钱澄之
朝代：明
体裁：七言律诗

扁舟又向燕江来，七日滩头苦溯洄。近市人稠山砦废，沿溪农唱水田开。官无烦扰饶诗兴，邑少追呼见吏才。想到秫收新酒熟，衙斋正好共衔杯。
重过永安访龚云石明府·其二
作者：钱澄之
朝代：明
体裁：七言律诗

二月相期续旧游，羁栖客路早惊秋。四郊树黑炊烟合，半岭云黄粳稻收。作息自矜安土乐，追呼岂识隔邻愁。讶君忽有莼鲈兴，应为民情且暂留。
重过沈圣符村居
作者：钱澄之
朝代：明
体裁：七言律诗

涕泪惊看双鬓存，吹篪犹识旧王孙。桥边雨过初无路，宅后人稀早闭门。古树悲风鸣绛叶，空村白昼易黄昏。三更鬼哭多相识，肠断谁招泽畔魂。
重过湖上述怀·其一
作者：钱澄之
朝代：明
体裁：七言律诗

持衡使者旧风流，特简名区揽胜游。遂使湖山争应接，也知竹箭费搜求。霜寒客路枫林晚，月满江城桂树秋。三十年前坛坫地，因君重上两峰头。
重过湖上述怀·其二
作者：钱澄之
朝代：明
体裁：七言律诗

蹒跚无计远追随，访旧东来笑独迟。怪我移舟趋阁日，值君揽辔过江时。惊心白发常为客，翘首青云欲望谁。空有昔年莲幕约，此情早被故人知。
重过茂溪
作者：钱澄之
朝代：明
体裁：七言律诗

村烟缭绕逼年来，揽辔曾经山路开。片雨有心沾径草，小春何意放江梅。篮舆幸乏居民避，皂帽羞劳故吏猜。水鸟也知簪绂解，狎人飞上钓鱼台。
野寺有怀广陵友人
作者：钱澄之
朝代：明
体裁：七言律诗

空山无伴独停车，苦竹鸠鸣暮雨斜。入院寻僧开腊酒，凭轩忆尔试春茶。人来闽海难逢雁，家在扬州惯看花。谁念独眠峰顶寺，分明城郭白云遮。
野眺
作者：钱澄之
朝代：明
体裁：五言律诗

宿雨侵晨住，看山一出门。乳鸦争食乱，驯鸽喜晴翻。陇树前朝墓，墟烟乱后村。不知芳草信，几日遍乾坤。
野鹤篇
作者：钱澄之
朝代：明
体裁：古风

东家老屋出狐狸，搏雏噬卵无不为。野鹤飞在池边歇，还欲咋其千年血。堂上锦鸡好文采，虽不相知遥相爱。小狐夜惊鸡羽伤，还指池边鹤嘴长。瞵眴奋臆向鹤怒，鹤嘴虽长何处诉。鹤何其懦鸡何愚，笑倒墙根短尾狐。
金陵即事
作者：钱澄之
朝代：明

城郭人民迥未移，夕阳鼓角不胜悲。屋檐几处添宫瓦，石路何年践御碑。祠废已无官树禁，寺荒端为赐田追。酒楼遍唱关东调，谁听秦淮旧竹枝？
金陵即事
作者：钱澄之
朝代：明

秋山无树故崚嶒，几度支筇未忍登。荒路行愁逢牧马，旧交老渐变高僧。钟楼自吼南朝寺，佛塔还燃半夜灯。莫向雨花台北望，寒云黯淡是钟陵。
金陵即事·其一
作者：钱澄之
朝代：明
体裁：七言律诗

秋山无树故崚嶒，几度支筇未忍登。荒路行愁逢牧马，旧交老渐变高僧。钟楼自吼南朝寺，佛塔还然半夜灯。莫向雨花台北望，寒云黯澹是钟陵。
金陵即事·其三
作者：钱澄之
朝代：明
体裁：七言律诗

日落荒祠鸦乱鸣，苍苔道滑少人行。为寻钟梵趋投寺，怕触车尘戒入城。野老善谈亡国事，山僧犹唾贼臣名。周雷碧血藏何处，欲向坟头哭一声。
金陵即事·其二
作者：钱澄之
朝代：明
体裁：七言律诗

城郭人民迥未移，夕阳鼓角不胜悲。屋檐几度添宫瓦，石路何年践御碑。祠废已无官树禁，寺荒端为赐田追。酒楼遍唱关东调，谁听秦淮旧竹枝。
金陵即事·其五
作者：钱澄之
朝代：明
体裁：七言律诗

金陵佳丽已全非，十一年来识者稀。山色清秋停蜡屐，人家白昼掩双扉。练缒小妇排门入，剺面奚儿放畜归。城北酒狂还认得，为怜衲破解寒衣。
金陵即事·其四
作者：钱澄之
朝代：明
体裁：七言律诗

钟山依旧有云封，宫监孤忠尚荷容。报国独存千岁蜕，护陵犹守一株松。休从废地占龙气，敢忆深林见鹿踪。方外小臣曾未到，几回落照哭秋峰。
金陵口号·其一
作者：钱澄之
朝代：明
体裁：七言绝句

汉家法物废为铜，观象台存器已空。却说浑天仪尚在，撤来零落府堂中。
金陵口号·其七
作者：钱澄之
朝代：明
体裁：七言绝句

灵谷松阴五里长，窥人鹿出色全苍。如今树尽三门毁，独对钟山看夕阳。
金陵口号·其三
作者：钱澄之
朝代：明
体裁：七言绝句

旧内门封不敢开，几时瓜菜满城栽。当年赐作中山第，夜半离床叩首回。
金陵口号·其九
作者：钱澄之
朝代：明
体裁：七言绝句

万松无复一松遗，来往人询正学祠。栋宇尽倾孤像岿，冠袍危坐雨淋漓。
金陵口号·其二
作者：钱澄之
朝代：明
体裁：七言绝句

每忆鱼鲜羡后湖，持竿敢动一鳞无。水衡已弛先朝禁，特召江头网户租。
金陵口号·其五
作者：钱澄之
朝代：明
体裁：七言绝句

南朝册籍重鱼鳞，锁钥关防察视频。发出街头官价卖，家家窗户一时新。
金陵口号·其八
作者：钱澄之
朝代：明
体裁：七言绝句

城南树色霭氤氲，石马高低贵戚坟。松柏伐完荒冢塌，牧奴磨灭断碑文。
金陵口号·其六
作者：钱澄之
朝代：明
体裁：七言绝句

牛头山下铁心桥，千载精光自六朝。为拟铸刀官取去，只今剑气可冲霄。
金陵口号·其十
作者：钱澄之
朝代：明
体裁：七言绝句

古树苍苍官路傍，坟园无主说娘娘。花砖碧瓦皇陵式，撤向丛林盖讲堂。
金陵口号·其十一
作者：钱澄之
朝代：明
体裁：七言绝句

岁祀南郊古帝都，天坛犹忆旧规模。栋梁处处栖灵气，卖与人家住得无。
金陵口号·其十二
作者：钱澄之
朝代：明
体裁：七言绝句

园陵宫阙已全倾，十八门楼毁尽平。往日金汤须底固，太平不用外罗城。
金陵口号·其四
作者：钱澄之
朝代：明
体裁：七言绝句

大中桥北北人栖，南内凄凉白昼迷。时有推囚官吏到，夜深冤鬼遍城啼。
金陵杂咏·其一
作者：钱澄之
朝代：明
体裁：五言排律

寺严游女禁，今见往来频。入院车偏熟，穿林马亦驯。茶汤前内监，星卜老遗民。柏树枝多死，南廊僧渐贫。信心惟道媪，护法仗时人。大殿工将起，梨园卖戏新。
金陵杂咏·其三
作者：钱澄之
朝代：明
体裁：五言排律

春市家家出，妆成婿喜无。楼须多日定，衣是隔宵租。勒马情空注，窥帘色尽殊。官装新北调，民俗旧南都。彩仗排班少，毡裘夺路趋。芒神荆棘绕，吁骇问农夫。
金陵杂咏·其二
作者：钱澄之
朝代：明
体裁：五言排律

荒台游不改，迥异廿年前。路口牛车塞，山头毳帐连。歌难按旧拍，囊少带閒钱。酒店经时剪，茶棚逐处迁。势官矜顾盼，词客斗诗篇。独羡舆人醉，齁齁草上眠。
金陵杂咏·其五
作者：钱澄之
朝代：明
体裁：五言排律

伊昔狎游地，经过亦可伤。鸦涂残粉壁，燕垒落雕梁。客到谈遗事，兵来说空房。故家多脱籍，前辈尽从良。问姓新移住，知名别处藏。敲门不敢应，愁绝是边装。
金陵杂咏·其四
作者：钱澄之
朝代：明
体裁：五言排律

闾阎犹似闹，世事已全非。官在微行傲，市因强买稀。念珠寻蜡珀，时服重毛衣。索看成交少，閒摊问价违。残书愁客检，赝画听人讥。独见辽阳叟，牛车载货归。
金陵涸
作者：钱澄之
朝代：明
体裁：古风

今年八月不雨至腊月，秦淮流乾清溪竭。近城港浅船不通，泊船远在江心中。城中有井井无水，出门汲水行数里。天明先去趁人稀，日旰争汲无水归。归来口燥唇乾裂，独漉泥浊饮不得。昨闻有卖吴中泉，一瓶取值百馀钱。又闻吴中争水伤人命，家家苦热多成病。一冬三月皆南风，日落怕看钟山红。君不见老巫僛僛向空舞，御史登坛自击鼓。
鍊师紫烟索和咏雪诗次韵
作者：钱澄之
朝代：明
体裁：七言律诗

舞絮纷纷乱扑窗，腾空蛱蝶笑成双。天花偏散当轩塔，银汉遥铺带郭江。炼药清晨敲活火，吟诗午夜剔残釭。老狂心共炉灰死，索和阳春兴未降。
铁壁精舍
作者：钱澄之
朝代：明
体裁：七言律诗

铁壁层层斧劈痕，团瓢小搆倚山根。溪流横过原非路，石罅斜通实有门。白昼雷轰岩户动，晴天雪喷竹窗昏。老僧供茗留人坐，从此攀跻问水源。
铜雀台
作者：钱澄之
朝代：明
体裁：五言律诗

魏帝雄千古，遗情恋绮罗。春风开繐帐，置酒望漳河。信妾分香遍，疑人设冢多。不知七十二，何处听笙歌。
锦苋·其一
作者：钱澄之
朝代：明
体裁：五言律诗

赤茎疑作苋，彩色忽将舒。照眼花相似，烘阶锦不如。未霜谁点染，当暑已萧疏。最艳无人处，开门乍见初。